cyanic-selkie/wikianc huggingface dataset:
ব্ৰেকিং ড'ন (উপন্যাস)
২০০৮ চনৰ ২ আগষ্টত আমেৰিকাৰ প্ৰায় ৪,০০০ কিতাপৰ দোকানত মধ্যৰাত্ৰিৰ প্ৰকাশ অনুষ্ঠানত ব্ৰেকিং ড'নে মুক্তি লাভ কৰে। প্ৰথম ২৪ ঘন্টাতেই ব্ৰেকিং ড'নৰ প্ৰথম প্ৰকাশৰ ৩.৭ মিলিয়নৰ ১.৩ মিলিয়ন কিতাপ কেৱল আমেৰিকা আৰু ২০,০০০ কিতাপ য়ুকেত বিক্ৰী হয়। ইয়াৰ দ্বাৰা ই হেচ্চেটে বুক গ্ৰুপ য়ুএচএ ৰ বাবে প্ৰথম দিনৰ বিক্ৰীৰ এক অভিলেখ গঢ়ে। এই কিতাপখন যথেষ্ট সফল হয়। ২০০৮ত ইয়াৰ ৬ মিলিয়ন কিতাপ বিক্ৰী হয় আৰু টোৱাইলাইট, নিউ মুনৰ পিছত ২০০৮ৰ তৃতীয় সৰ্বাধিক বিক্ৰী হোৱা কিতাপ হিচাপে পৰিগণিত হয়। ব্ৰেকিং ড'নে সমালোচকৰ পৰা মিশ্ৰিত সঁহাৰি লাভ কৰে আৰু অধিক বয়স্ক বিষয় তথা ধাৰণা সম্পন্ন হোৱা হেতুকে শৃংখলাটিৰ আটাইতকৈ বিতৰ্কিত কিতাপ হৈ পৰে। অৱশ্যে কিতাপখনে "চিলড্ৰেনছ বুক অফ দ্য ইয়েৰ"ৰ "ব্ৰিটিছ বুক এৱাৰ্ড" লাভ কৰে। ই প্ৰায় ৩৮টা ভাষালৈ অনুদিত হয় আৰু ইয়াৰ স্বত্ব প্ৰায় ৫০খন দেশত বিক্ৰী হয়। এই কিতাপখনৰ পৰা দুটা খণ্ডৰ এখন চলচ্চিত্ৰ নিৰ্মিত হয় যাৰ প্ৰথম খণ্ডটিয়ে ১৮ নৱেম্বৰ, ২০১১ত আৰু দ্বিতীয় খণ্ডটিয়ে ১৬ নৱেম্বৰ, ২০১২ত মুক্তি লাভ কৰে।
কাহিনীৰ সাৰাংশ
ব্ৰেকিং ড'ন তিনিটা ভাগত বিভক্ত। ইয়াৰ প্ৰথম ভাগত বেলা আৰু এডৱাৰ্ডৰ বিয়া তথা ব্ৰাজিলৰ উপকূলীয় অঞ্চলত অৱস্থিত,কাৰ্লাইলে এস্মেৰ কাৰণে কিনা এক ব্যক্তিগত দ্বীপ 'আইলেণ্ড এস্মে'ত তেওঁলোকে কটোৱা মধুচন্দ্ৰিকাৰ বৰ্ণনা আছে। মধুচন্দ্ৰিকাৰ দ্বিতীয় সপ্তাহতেই বেলাই আৱিষ্কাৰ কৰে যে আধা-মানুহ আধা-ভেম্পায়াৰ সন্তান এটিৰে তাই গৰ্ভৱতী আৰু এই ভ্ৰূণটি এক অপ্ৰাকৃতিক গতিত বাঢ়িবলৈ ধৰিছে। কাৰ্লাইলৰ সৈতে সম্পৰ্ক কৰাত তেওঁ বেলাৰ গৰ্ভাৱস্থা নিশ্চিত কৰে আৰু দুয়ো লগে লগে ফোৰ্কছ,ৱাছিংটনলৈ ঘূৰি আহে। ভ্ৰূণটি অসাধাৰণ গতিত বাঢ়িবলৈ ধৰা দেখি এডৱাৰ্ড বেলাৰ স্বাস্থ্য সম্পৰ্কে সজাগ হয় আৰু ভ্ৰূণটিয়ে বেলাক ধ্বংস কৰি পেলাব বুলি ভাবি বেলাক গৰ্ভপাত কৰাবলৈ জোৰ কৰে। কিন্তু গৰ্ভস্থ সন্তানটিৰ লগত এক সম্পৰ্ক অনুভৱ কৰি বেলাই গৰ্ভপাত কৰাবলৈ অমান্তি হয়।
কিতাপখনৰ দ্বিতীয় খণ্ডটি আকাৰ পৰিৱৰ্তক জেকব ব্লেকৰ দৃষ্টিকোণৰ পৰা ৰচিত আৰু ই বেলাৰ গৰ্ভাৱস্থা তথা সন্তানজন্মক সামৰি লয়। ইপিনে জেকবৰ কুইলেট কুকুৰনেছীয়া বাঘৰ দলটিয়ে নিৰাপত্তাৰ খাতিৰত বেলা আৰু সন্তানটিক হত্যা কৰিবলৈ থিৰ কৰে। জেকব এই সিদ্ধান্তত মান্তি নহয় আৰু ছেথ তথা লী ক্লিয়েৰৱাটাৰেৰে সৈতে নিজাকৈ এক দল গঠন কৰে। এটা সময়ত বেলাই সন্তান জন্ম দিয়ে। ই বেলাৰ ৰাজহাড়কে ধৰি বেছিভাগ হাড়েই ভাগি পেলাই লগতে বেলাই এক বুজন পৰিমাণৰ তেজ হেৰুৱাই। বেলাক জীয়াই ৰাখিবলৈ এডৱাৰ্ডে বেলাৰ কলিজাত নিজৰ বিষ বিয়পাই দিয়ে। বেলাক মৃত বুলি ভাবি জেকবে নৱজাতিকা ৰেণেস্মেক হত্যা কৰিবলৈ আহে কিন্তু ৰেণেস্মেত সি নিজৰ সাঁচ অংকিত হোৱা (Imprint) দেখা পায়-যি হ'ল এটা প্ৰক্ৰিয়া যাৰ দ্বাৰা স্বয়ংক্ৰিয় ভাৱে কুকুৰনেছীয়া মানুহবোৰে সিহঁতৰ জীৱনসংগী বিচাৰি পায়।
বেলাৰ দৃষ্টিকোণৰ পৰা ৰচিত তৃতীয় খণ্ডটিত এক ভেম্পায়াৰলৈ বেলাৰ যন্ত্ৰণাময় ৰূপান্তৰ তথা নতুন জীৱনত বেলাই নিজৰ নতুন শক্তিসমূহক লৈ কৰা অনুভৱৰ বৰ্ণনা আছে। ইপিনে ইৰিণা নামৰ ভেম্পায়াৰ এজনীয়ে ৰেণেস্মেক ভুলক্ৰমে "অমৰ শিশু" অৰ্থাৎ জন্মৰ পিছত ভেম্পায়াৰ হোৱা শিশু বুলি ভাবে। অমৰ শিশুবোৰ অনিয়ন্ত্ৰণশীল হোৱা বাবে "অমৰ শিশু"ৰ নিৰ্মাণ ভল্ট্চুৰিৰ মতে অপৰাধ। ইৰিণাই ৰেণেস্মেৰ কথা ভল্ট্চুৰিক কোৱাত ভল্ট্চুৰিয়ে ৰেণেস্মেৰ লগতে কালেন পৰিয়ালক ধ্বংস কৰিবলৈ সিদ্ধান্ত কৰে। ৰেণেস্মে যে "অমৰ শিশু" নহয় সেয়া ভল্ট্চুৰিক বিশ্বাস জন্মাবলৈ কালেন পৰিয়ালে গোটেই পৃথিৱীৰ পৰা বিভিন্ন ভেম্পায়াৰ দলক নিমন্ত্ৰণ কৰে। সকলো সাক্ষ্য গ্ৰহণৰ পিছত ভল্ট্চুৰিয়ে তেওঁলোকক যে ভুল তথ্য দিয়া হৈছিল সেয়া বুজি পায় আৰু ইৰিণাক মৃত্যুদণ্ড দিয়া হয়। অৱশ্যে ভল্ট্চুৰিয়ে ৰেণেস্মেক হত্যা কৰা উচিত নে অনুচিত তাক লৈ সন্দিহান হয়। সেই সময়তে এলিছ আৰু জেস্পাৰে নেহুৱেল নামৰ ১৫০ বছৰীয়া ৰেণেস্মেৰ দৰে মানুহ আৰু ভেম্পায়াৰৰ বৰ্ণসংকৰ এজনক লগত লৈ তাত উপস্থিত হয়। নেহুৱেলে কয় যে বৰ্ণসংকৰবোৰে কোনো বিপদ কঢ়িয়াই নানে আৰু তেতিয়া ভল্ট্চুৰি সেই ঠাই এৰি গুচি যায়। এডৱাৰ্ড,বেলা আৰু ৰেণেস্মেয়ে সম্প্ৰীতিৰে ঘৰমুৱা হয়।
বিকাশ
প্ৰথমতে মেয়াৰে ফৰেভাৰ ড'ন নামৰ এখন কিতাপ লিখিছিল যি আছিল টোৱাইলাইটৰ ছিকুৱেল। মূল কাহিনীটো একে ৰাখি ফৰেভাৰ ড'ন সম্পূৰ্ণৰূপে বেলাৰ দৃষ্টিকোণৰ পৰা ৰচিত হৈছিল য'ত জেকব আৰু কুকুৰনেছীয়া মানুহৰ কথাবোৰ সামান্যতম হে উল্লেখিত হৈছিল,য'ত ভিক্টোৰিয়া আৰু লৰেণ্ট জীৱিত আছিল আৰু ইয়াৰ এক উপসংহাৰো আছিল। কিতাপখনৰ যিটো অংশ লিখিবলৈ মেয়াৰক আটাইতকৈ বেছি সময় লাগিছিল সেইখিনি আছিল এক ভেম্পায়াৰলৈ বেলাৰ ৰূপান্তৰৰ পিছৰ তিনিমাহৰ বৰ্ণনা,কাৰণ "সেই অংশৰ প্ৰতিটো শব্দ লিখিবলৈ যিমান সময় খৰচ কৰা হৈছিল সেয়া সম্ভৱতঃ বাকী অংশত খৰচ কৰা সময়ৰ প্ৰায় দহগুণ আছিল"। ২০০৩ চনত ভেম্পায়াৰৰ বিষয়ে গৱেষণা কৰি থাকোতে তেওঁৰ ইনকিউবাচ নামৰ এক সন্তান জন্ম দিব পৰা পিশাচৰ লগত পৰিচিতি ঘটে আৰু তেতিয়াই তেওঁৰ মনলৈ বেলা গৰ্ভৱতী হোৱাৰ চিন্তা আহে। নিজৰ সন্তানটিক হত্যা নকৰিবলৈ বেলাৰ সিদ্ধান্ত মেয়াৰৰ পৰাই অনুপ্ৰাণিত আছিল কাৰণ মেয়াৰক যদি কোনোবাই তেওঁ নিজে জীয়াই থাকিবলৈ তেওঁৰ সন্তানটিক হত্যা কৰিবলৈ ক'লেহেতেন,তেওঁ ফলাফলৰ কথা চিন্তা নকৰি কেৱল তাক জন্ম দিলেহেতেন। মেয়াৰে বেলাৰ ভেম্পায়াৰ হোৱাৰ পিছৰ অনুভৱ বোৰৰ বিষয়ে আৰু অধিক লিখিব খুজিছিল। সেয়া লিখি তেওঁ "খুব আনন্দ পাইছিল" আৰু কিতাপখন বেলাৰ দৃষ্টিকোণৰ পৰা শেষ কৰিব বিচাৰিছিল কিন্তু ইয়াক "কিছু কঠিন" বুলিও ভাবিছিল কাৰণ তেওঁ কাহিনীটো আৰু সলনি কৰিব নোৱাৰে।
ৰেণেস্মেৰ ব্যতিক্ৰম নামটোৰ কথা সোধাত মেয়াৰে কয় যে "তাইৰ নাম জেনিফাৰ বা এছলী ৰাখিব নোৱাৰি। পৃথিৱীৰ আটাইতকৈ বেছি ব্যতিক্ৰমী শিশুটোক তুমি কি নাম দিবা? বহুতো শিশু নামৰ ৱেবচাইট বিচাৰি মই চলাথ কৰিছিলো। কিন্তু শেষত ভাবিলো যে কোনো মানুহৰ নামেই ইয়াত খাপ নাখাব আৰু প্ৰয়োজনীয়তাৰ ওচৰত আত্মসমৰ্পণ কৰি নিজেই নামটি সৃষ্টি কৰিলো। " শৃংখলাটি শেষ হোৱাৰ প্ৰসংগত মেয়াৰে কয় "টোৱাইলাইট শৃংখলাটি প্ৰকৃতাৰ্থত বেলাৰ কাহিনী আৰু তাইৰ কাহিনী শেষ হোৱাৰ ইয়েই স্বাভাৱিক ঠাই। পথৰ সকলো বাধা আঁতৰাই অৱশেষত তাই চিৰবাঞ্চিত ঠাইত উপস্থিত হয়। মই এই কাহিনীটো আৰু দীঘল কৰি নিব পাৰিলোহেতেন কিন্তু আৰু লিখি থকাটো মোৰ বাবে আনন্দদায়ক নহ'লহেতেন। কাহিনীবোৰত সংঘাত থকাটো প্ৰয়োজনীয় আৰু বেলা কেন্দ্ৰিত সকলো সংঘাতৰ মীমাংসা হৈ গ'ল।"
প্ৰভাৱ
শ্বেইকছপীয়েৰৰ মাৰ্চেন্ট অৱ ভেনিচ আৰু এ মিডছামাৰ নাইটছ ড্ৰীমে ব্ৰেকিং ড'নক প্ৰভাৱান্বিত কৰিছে। মেয়াৰে সিদ্ধান্ত কৰে যে এলিছে তেওঁৰ নিৰ্দেশসমূহ মাৰ্চেন্ট অৱ ভেনিচৰ পৃষ্ঠা এটাত লিখিব আৰু ইয়াৰ দ্বাৰা এয়া ঈংগিত দিয়া হয় যে নাটক খনৰ দৰেই কিতাপখনৰো শেষত এক মানসিক যুঁজ হে হ'ব,শাৰীৰিক নহয়, তদুপৰি মাৰ্চেন্ট অৱ ভেনিচৰ দৰেই ইয়াতো সকলোৰে এক সুখময় পৰিসমাপ্তি ঘটিব। প্ৰথমতে এলিছে চাৰ্লট ব্ৰন্টেৰ জেন আয়াৰ উপন্যাসৰ এটা পৃষ্ঠা ছিঙা কথা আছিল যদিও কাহিনীৰ লগত জেন আয়াৰৰ কোনো সম্পৰ্ক নথকা বাবে মেয়াৰে ইয়াক সলনি কৰে।
ফৰেভাৰ ড'নতো উল্লেখ থকা সাঁচ অংকিত হোৱা (Imprint) ধাৰণা টো এ মিডছামাৰ নাইটছ ড্ৰীমৰ পৰা লোৱা। মেয়াৰৰ মতে এয়া "সকলো সমস্যা ঠিক কৰি পেলোৱা এক যাদু-যি বাস্তৱ জীৱনত সংঘটিত নহয়,যি এক অলীক কল্পনা" আৰু তেওঁ ইয়াক ইক্লিপ্সতেই প্ৰকাশ কৰিব বিচাৰে যাতে পিছত আৰু বৰ্ণনা কৰিবলগীয়া নহয়।
বেটুপাত
মেয়াৰে কয় যে ইয়াৰ "বেটুপাতটি খুবেই অৰ্থপূৰ্ণ" আৰু ইয়াক দেখি তেওঁ "খুবেই আনন্দিত" হৈছিল। বেটুপাতটো প্ৰকৃতাৰ্থত গোটেই শৃংখলাটিত বেলাৰ উত্তৰণৰ এক প্ৰতীক,দবাখেলৰ সকলোতকৈ দূৰ্বল খেলুৱৈ এটা সৈনিক ৰূপে যাত্ৰাৰম্ভ কৰি বেলাই শেষত আটাইতকৈ শক্তিশালী খেলুৱৈ,ৰাণী হৈ পৰে। বেটুপাতৰ ডবাখেলৰ পৃষ্ঠখনেও এয়া সূচায় যে "ভল্ট্চুৰিৰে সৈতে শেষৰ যুজঁখন বুদ্ধি আৰু যুক্তিৰেহে যুঁজিব পৰা যাব,শাৰীৰিক শক্তিৰে নহয়। "
প্ৰকাশ
ব্ৰেকিং ড'ন মুকলি হোৱাৰ আগতেই টোৱাইলাইট শৃংখলাৰ অন্য তিনিখন কিতাপৰ আমেৰিকাত ৮.৫ মিলিয়ন আৰু য়ুকেত ২ মিলিয়ন কিতাপ বিক্ৰী হৈছিল। ব্ৰেকিং ড'ন ২০০৮ৰ এক অতি প্ৰত্যাশিত উপন্যাস আছিল যাৰ কথা দ্য গাৰ্ডিয়ানে এনেদৰে লিখিছিল "গোটেই পৃথিৱীৰ চেমনীয়াসকলে ষ্টিফেনি মেয়াৰৰ ভেম্পায়াৰ শৃংখলাৰ পৰৱৰ্তী উপন্যাসখনৰ বাবে অধীৰ আগ্ৰহেৰে বাট চাই আছে"। এই উচ্চ চাহিদা পূৰাবলৈ লিটল,ব্ৰাউন এণ্ড কোম্পানীয়ে ৫০০,০০০খন কিতাপ বেচিকৈ প্ৰকাশ কৰি প্ৰথম প্ৰকাশতেই ৩.৭ মিলিয়ন কিতাপ মুকলি কৰি দিয়ে। প্ৰথম ২৪ ঘন্টাতেই ইয়াৰ আমেৰিকাত ১.৩ মিলিয়ন আৰু য়ুকে ত ২০,০০০ কিতাপ বিক্ৰী হয় লগতে কানাডাত প্ৰথমটো সপ্তাহান্তত ১০০,০০০ কিতাপ বিক্ৰী হয়। ব্ৰেকিং ড'নে ইউএচএ টুডেৰ 'শীৰ্ষ ১৫০ সৰ্বাধিক বিক্ৰী হোৱা কিতাপৰ তালিকা'ত প্ৰথম স্থানত অভিষিক্ত হয় আৰু সেই তালিকাত ই প্ৰায় ৫৮ সপ্তাহ কটায়। ৬মিলিয়নতকৈও অধিক বিক্ৰীৰে ই ২০০৮ৰ সৰ্বাধিক বিক্ৰী হোৱা শিশু গ্ৰন্থ হিচাপে চিহ্নিত হয়।
৪ আগষ্ট,২০০৯ত ব্ৰেকিং ড'নৰ এক বিশেষ সংস্কৰণ মুকলি হয় যাৰ লগত ব্ৰেকিং ড'ন কনচাৰ্ট শৃংখলা আৰু মেয়াৰৰ সৈতে এক সাক্ষাৎকাৰৰ ডিভিডি দিয়া হৈছিল।
সঁহাৰি
ব্ৰেকিং ড'নে মিশ্ৰিত সঁহাৰি লাভ কৰে। লেভ গ্ৰচমেনে লিখিছে "প্ৰথমতে,যিহেতু এমাজনত বহুতো একতাৰকাযুক্ত মতামত প্ৰকাশ পাইছে,মই সমুখ সমৰত কওঁ : মই ব্ৰেকিং ড'ন ভাল পাইছো"। স্কুল লাইব্ৰেৰী জাৰ্ণালৰ কাৰা ভণ ৰেংগল কিনছেয়ে কিতাপখনক মুগ্ধকৰ বুলি কৈ ধনাত্মক মন্তব্য দিয়ে আৰু কয় "এই উপন্যাসখনি আগৰকেইখনতকৈ অধিক ৰহস্যঘন,মেয়াৰৰ কাহিনীৰ ছাকনৈয়া বোৰ চৰিত্ৰৰ বাহিৰ হৈ নাযায়"। দ্য চাৰ্লট অৱজাৰ্ভাৰে ইয়াক "খুব ভালকৈ গুঠা হৈছে" বুলি কয় যদিও ইয়াৰ দৈৰ্ঘ্যক সমালোচনা কৰি কয় "মই ভাবো (ষ্টিফেনি মেয়াৰে) ইমানবোৰ কথা এখন কিতাপত লিখাটো উচিত নাছিল। ই দুখন কিতাপ হ'ব লাগিছিল। " চিকাগো ট্ৰিবিউনৰ মেৰী হেৰিছ ৰাছেলে ইয়াক আনন্দদায়ক অধ্যয়ন আখ্যা দি কয় যে ষ্টিফেনি মেয়াৰে "পৰিয়াল,চেমনীয়াসকল আৰু জনপ্ৰিয় সংস্কৃতিৰ বিষয়ে তেওঁৰ ৰসাল লিখনিৰ ধাৰাবাহিকতা বজাই ৰাখিছে", য'তনেকি টাইমে ইয়াক "বেলা আৰু এডৱাৰ্ডৰ মালিতাৰ এক বন্য কিন্তু সন্তোষদায়ক সামৰণি" বুলি অভিহিত কৰি ইয়াক A- ৰ মৰ্যাদা দিয়ে।
পাব্লিছাৰ্চ ৱিকলীৰ মতে ব্ৰেকিং ড'নৰ প্ৰধান সমস্যাটো হ'ল "আৱশ্যকীয় ভাৱে,ইয়াত সকলোৱে যি বিচাৰে তাকেই পায়,কিন্তু তেওঁলোকৰ ইচ্ছাই দৰাচলতে এক সবল চৰিত্ৰায়ণ অথবা পৃষ্ঠকাহিনীৰ এক পৰিচয় দাবী কৰে। কোনোৱে একো ত্যাগ কৰিবলগীয়া নহয় আৰু কোনোৱে দীঘলীয়া সময়ৰ কাৰণে একো সহিব লগীয়াও নহয়,এক কথাত ক'বলৈ গ'লে ইয়াৰ কোনো মহত্ত্ব নাই"। দ্য এছোছিয়েটেড প্ৰেছ ত প্ৰকাশিত এক প্ৰবন্ধত সাংবাদিক ছাৰা ৰোজে কয় যে এই শৃংখলাৰ অনুৰাগীসকলে "ব্যস্ত চৰিত্ৰবোৰ,উৎকৃষ্ট হাস্যৰস,মনোযোগ আড়ষ্ট কৰা এক ধুনীয়া চিন্তাগ্ৰস্ততা,অনুভূতিৰ খুটিনাটিত প্ৰয়োগ কৰা মনোযোগ" ভাল পাব যদিও "সাধাৰণ পাঠকসকলে অধিক নিৰ্মাণ আৰু কম কাৰ্য্য দেখি হতাশ হ'ব পাৰে"। এন্টাৰটেইনমেন্ট ৱিকলীয়ে ইয়াক 'D'ৰ মৰ্যাদা দিয়ে আৰু জন্মৰ দৃশ্যটো সমালোচনা কৰি কয় যে বেলাৰ মাত্ৰ "এডৱাৰ্ডৰ বাবে এক স্থিৰ অনুৰাগ" আছে, তাৰ বাহিৰে অন্য উদ্দেশ্য নাই। দ্য ৱাছিংটন পোষ্টেও ইয়াক ঋণাত্মক ভাৱে সমালোচনা কৰি "মেয়াৰে তেওঁৰ নিজৰে প্ৰিয় সৃষ্টিৰ কলিজাৰে এডাল শেল মাৰি পঠিয়াইছে","ব্ৰেকিং ড'নত এটা শিশুৰ জন্মৰ দৃশ্য আছে যিয়ে সংবেদনশীল লিখনিক জীৱনজুৰি বৰ্জন কৰিবলৈ ইচ্ছা জগাব পাৰে" আদি মন্তব্য দিয়ে।
এন্টাৰটেইনমেন্ট ৱিকলীৰ সৈতে হোৱা এক সাক্ষাৎকাৰত মেয়াৰে কিতাপখনৰ প্ৰতি বহু অনুৰাগীৰ ঋণাত্মক সঁহাৰিক "ৰব প্ৰভাৱ" বুলি অভিহিত কৰে,অৰ্থাং যিদৰে অনুৰাগীসকলে ৰবাৰ্ট পেটিনছনে টোৱাইলাইট চলচ্চিত্ৰত এডৱাৰ্ডৰ ভূমিকাত অভিনয় কৰা কথাটো সহজভাৱে লব পৰা নাছিল,একেদৰে ব্ৰেকিং ডনৰ সামৰণিটো গ্ৰহণ কৰিবলৈও তেওঁলোকক কিছু সময় লাগিব।
পুৰস্কাৰ আৰু সন্মান
ব্ৰেকিং ড'নে "চিলড্ৰেনছ বুক অফ দ্য ইয়েৰ"ৰ "ব্ৰিটিছ বুক এৱাৰ্ড" লাভ কৰে। ২০০৯ৰ "চিলড্ৰেনছ চইজ বুক এৱাৰ্ডছ"ত এই উপন্যাসখন "টীন চইজ বুক অৱ দ্য ইয়েৰ" হিচাপে নিৰ্বাচিত হয় আৰু মেয়াৰে 'বছৰটোৰ লেখক' বা 'অথৰ অৱ দ্য ইয়েৰ' বঁটা লাভ কৰে।
চলচ্চিত্ৰ অভিযোজন
ছাম্মিট এন্টাৰটেইনমেন্টে ২০০৮ চনৰ নৱেম্বৰ মাহত ঘোষণা কৰে যে তেওঁলোকে মেয়াৰৰ চতুৰ্থ উপন্যাস ব্ৰেকিং ড'নৰ স্বত্ব লাভ কৰিছে। এপ্ৰিল,২০১০ত তেওঁলোকে "টোৱাইলাইট ছাগা : ব্ৰেকিং ড'ন"ৰ চলচ্চিত্ৰ অভিযোজন নিৰ্মাণৰ সেউজ সংকেত দিয়ে। এই ছবিখন দুটা ভাগত নিৰ্মিত হয় যাৰ প্ৰথম ভাগটিয়ে ১৮ নৱেম্বৰ,২০১১ মুক্তি লাভ কৰে। ৬ আগষ্ট,২০১০,শুক্ৰবাৰে ছাম্মিট এন্টাৰটেইনমেন্টে ঘোষণা কৰে যে ইয়াৰ দ্বিতীয় ভাগটি ১৬ নৱেম্বৰ,২০১২ ত মুকলি হ'ব।
বিল কনডনে ইয়াৰ দুয়োটা ভাগৰ নিৰ্দেশনা কৰিব আৰু কাৰেন ৰোজেনফেল্ট তথা ৱিক গডফ্ৰেইৰ লগতে ষ্টিফেনি মেয়াৰেও ইয়াৰ সহঃপ্ৰযোজনা কৰিব। অভিনেত্ৰী মেগী গ্ৰেচে ইয়াত ইৰিণাৰ চৰিত্ৰত অভিনয় কৰিবলৈ চুক্তিবদ্ধ হৈছে আৰু মেকেঞ্জি ফয়ে এডৱাৰ্ড-বেলাৰ আধা ভেম্পায়াৰ-আধা মানুহ সন্তান ৰেণেস্মেৰ চৰিত্ৰত অভিনয় কৰিবলৈ চুক্তিবদ্ধ হৈছে।
বাহ্যিক সংযোগ
শ্ৰেণী:ইংৰাজী গ্ৰন্থ শ্ৰেণী:আমেৰিকান উপন্যাস
গণেশচন্দ্ৰ
গণেশচন্দ্ৰ(১৯ শতিকা)ৰ ঘৰ আছিল নেঘেৰিটিং অঞ্চলত। ১৮৫৭ চনৰ ব্ৰিটিছ বিৰোধী আন্দোলনত মণিৰাম দেৱানক সহায় কৰাৰ অপৰাধত তেওঁক তিনিবছৰ কাৰাদণ্ড বিহা হৈছিল। তেওঁৰ পিতৃৰ নাম আছিল আদিৰাম। আদিৰাম মণিৰাম দেৱানৰ মাকৰ ফালৰ সম্বন্ধীয় আছিল ।
তথ্য সমল
শ্ৰেণী:সংক্ষিপ্ত জীৱনী
বুৰ্জ খালিফা
বুৰ্জ খালিফা হ'ল সংযুক্ত আৰৱ আমিৰাতৰ ৰাজধানী ডুবাইত অৱস্থিত এটি বিশ্ববিখ্যাত গগনচুম্বী অট্টালিকা (skyscraper)। ই বৰ্তমান সময়ৰ বিশ্বৰ আটাইতকৈ ওখ মানৱসৃষ্ট স্থাপত্য হিচাপে স্বীকৃত। আৰম্ভণীতে ইয়াক 'বুৰ্জ ডুবাই' বুলি জনা গৈছিল যদিও পিছলৈ ই 'বুৰ্জ খালিফা' নামেৰেই প্ৰসিদ্ধি লাভ কৰে। ইয়াৰ উচ্চতা ৮২৯.৮ মিটাৰ(২৭২২ ফুট)। ইয়াৰ নিৰ্মানকাৰ্য ২১ চেপ্তেম্বৰ ২০০৪ ত আৰম্ভ হয় আৰু ১ অক্টোবৰ ২০০৯ ত ইয়াৰ কাম সম্পূৰ্ণ হৈ উঠে। ১৬৩ মহলাৰ এই বৃহৎ অট্টালিকাটো ৪ জানুৱাৰী ২০১০ ত ব্যৱহাৰৰ বাবে আনুষ্ঠানিকভাৱে মুকলি কৰি দিয়া হয়।
তথ্যসূত্ৰ
শ্ৰেণী:স্থাপত্য
বিশেষ শিক্ষা
নিদানমূলক চিকিৎসা আৰু কাৰ্যকৰী বিকাশত, বিশেষ শিক্ষা (বা অতিৰিক্ত প্ৰয়োজনীয়তা) শব্দটোৱে বিকলাঙ্গতাৰ বাবে চিকিৎসা, মানসিক অথবা মনস্তাত্বিক সহায়ৰ প্ৰয়োজন হোৱা ব্যক্তিসকলক বুজায়। নিদানমূলক চিকিৎসাৰ বাবে ডায়েগনেষ্টিক আৰু ষ্টেটিষ্টিকেল মেনুৱেল অফ মেণ্টেল ডিছঅৰ্ডাৰছ আৰু ইণ্টাৰনেশ্যনেল ক্লাছিফিকেচন অব ডিজিজছৰ নৱম সংখ্যাত পৰামৰ্শ দিয়া আছে। বিশেষ শিক্ষা অথবা বিশেষ প্ৰয়োজনে অটিজিম, এছপাৰজাৰ চিনড্ৰম, চেৰিব্ৰেল পালছি, ডাউন চিনড্ৰম, ডিছলেক্সিয়া, ডিছপ্ৰাক্সিয়া, ব্লাইণ্ডনেছ, ডিফনেছ, এডিএইচডি আৰু চিছটিক ফিব্ৰছিছ এই সকলোবোৰ সামৰি লয়। লগতে ফটা ওঁঠ আৰু ভৰি নাইকিয়াকো অন্তৰ্ভুক্ত কৰে। বিশেষ শিক্ষাৰ গুৰুতৰ অনুসৰি বিভিন্ন ভাগ আছে আৰু ২০ ৰ পৰা ৩৫ ৰ ভিতৰত আই কিউ থকা ছাত্ৰ-ছাত্ৰীক গুৰুতৰ হিচাপে চিহ্নিত কৰা হয়। এইসকল ছাত্ৰ-ছাত্ৰীক সাধাৰণতেই বিদ্যালয়ত সহকাৰীৰ প্ৰয়োজন হৈ পৰে আৰু তেওঁলোকক পৃথক ক্ষেত্ৰত সফল হোৱাত বিভিন্ন ধৰণৰ সুবিধা প্ৰদান কৰা হয়।
যুক্তৰাজ্যত, বিশেষ প্ৰয়োজনীয়তাই সাধাৰণতে এক শৈক্ষিক প্ৰসঙ্গৰ বিশেষ প্ৰয়োজনীয়তাক বুজায়। ইয়াক বিশেষ প্ৰয়োজনীয় শিক্ষা(special educational needs(SEN)) অথবা বিশেষ প্ৰয়োজনীয় শিক্ষা আৰু অসমৰ্থতা (special educational needs and disabilities(SEND)) বুলিও কোৱা হয়। ২০০৫ চনলৈকে আমেৰিকা যুক্তৰাষ্ট্ৰত ১৮ বছৰ অনুৰ্ধ সকলো শিশু(১৩.৫ নিযুতৰো অধিক)ৰ ১৮.৫ শতাংশকে বিশেষ স্বাস্থ্যসেৱাৰ প্ৰয়োজনীয়তা আছিল।
চমুতে ক'বলৈ গ'লে, ই হৈছে আমেৰিকা যুক্তৰাষ্ট্ৰত লালন-পালন কৰাৰ ক্ষেত্ৰত প্ৰয়োগ হোৱা এক আইনী শব্দ, যি ১৯৯৭ চনৰ দত্তক আৰু সুৰক্ষিত পৰিয়াল আইনৰ ভাষাৰ পৰা আহৰণ কৰা হৈছে। এইটো হৈছে লালিত-পালিত হৈ থকা শিশুসকলক, বিশেষ প্ৰয়োজনীয়তা নোহোৱা শিশুসকলৰ তুলনাত "অধিক" সেৱাৰ প্ৰয়োজন বুলি শ্ৰেণীবদ্ধ কৰিবলৈ ব্যৱহাৰ কৰা এক নিৰ্ণায়ক ব্যৱস্থা । এই নিৰ্ণয় আচৰণ, শৈশৱ আৰু পাৰিবাৰিক ইতিহাসৰ ওপৰত আধাৰিত আৰু সাধাৰণতে পেছাদাৰী স্বাস্থ্য সেৱা বিষয়াৰ দ্বাৰা কৰা হয় ।
যুক্তৰাষ্ট্ৰীয় বিশেষ প্ৰয়োজনীয়তা গ্ৰহণৰ পৰিসংখ্যা
আমেৰিকা যুক্তৰাষ্ট্ৰৰ তোলনিয়া শিশুৰ পৰিসংখ্যা অনুসৰি ১,৫০,০০০ তকৈও অধিক বিশেষ প্ৰয়োজন থকা শিশু, একোটা স্থায়ী আশ্ৰয়ৰ বাবে অপেক্ষাৰত । পৰম্পৰাগতভাৱে, বিশেষ প্ৰয়োজন থকা শিশুক অন্যান্য সাধাৰণ শিশুতকৈ প্ৰতিপালনৰ বাবে অভিভাৱক প্ৰদান কৰা সহজ নহয়। কিন্তু এই ক্ষেত্ৰত হোৱা অভিজ্ঞতাৰ পৰা দেখা যায় যে বিশেষ প্ৰয়োজন থকা শিশুকো কোনো পৰিয়ালে বিচাৰিলে ভালদৰে যত্ন ল'বৰ বাবে গতাব পাৰি। ১৯৯৭ চনৰ এডপচন এণ্ড চেফ ফেমিলিছ এক্ট(P.L. 105-89) এ বিশেষ প্ৰয়োজন থকা শিশুৰ বাবে এটি স্থায়ী ঠিকনা বিচৰাটোত অধিক গুৰুত্ব দিয়ে আৰু তাৰ পিছত তেনে শিশুৱে প্ৰাপ্য সুবিধাৰ প্ৰতিও খবৰ ৰাখে।সন্তান এটি তুলি লোৱাৰ পূৰ্ব প্ৰস্তুতিৰ প্ৰক্ৰিয়া সমূহৰ দ্বাৰা এইটো পৰীক্ষণ কৰা হয় যে, শিশু এটিৰ ভৱিষ্যতৰ অভিভাৱক সকল শিশুটিৰ দ্বায়িত্ব গ্ৰহণৰ বাবে যোগ্য হয়নে নহয় বা শিশুটিক প্ৰয়োজনীয় পৰিৱেশ এটি প্ৰদান কৰিব পৰাকৈ কিমানদূৰ সক্ষম! 'আমেৰিকা যুক্তৰাষ্ট্ৰ কংগ্ৰেছ'ৰ দ্বাৰা এই আইন প্ৰণয়ন কৰা হয় যাতে যি সকল শিশুৰ তেওঁলোকৰ জন্মদাতা অভিভাৱকৰ সৈতে পুনৰ মিলন সম্ভৱ নহয়, তেনে শিশু সকলক যিমান সম্ভৱ সোনকালে এটি স্থায়ী পৰিয়াল প্ৰদান কৰিব পৰা যায়।
বিশেষ ভাবে সক্ষম সকলক গ্ৰহণৰ ভাঙনমুখী প্ৰসাৰ প্ৰায় দহৰ পৰা ষোল্ল শতাংশৰ ভিতৰত পোৱা গৈছিল।‌ ৰিছাৰ্থ বাৰ্থ আৰু মেৰিন বাৰ্থৰ দ্বাৰা সম্পাদিত ১৯৮৯ চনৰ অধ্যয়নৰ পৰা পোৱা গৈছিল যে ভাঙনমুখী দত্তক পিতা মাতাৰ ৮৬ শতাংশই পুনৰায় সন্তান তুলি লোৱাৰ নিশ্চিতি অথবা সম্ভাবনা দেখুৱাই। বিশেষভাবে সক্ষম শিশুৰ প্ৰতিপালনৰ বাবে প্ৰয়োজনীয় সজাগতামূলক তথ্য পালে, অৱিভাৱক সকলৰ ৫০ শতাংশই কয় যে তেওঁলোকে প্ৰথমে তুলি লবলৈ অস্বীকাৰ কৰা শিশুটিৰেই প্ৰতিপালনৰ দ্বায়িত পুনৰ গ্ৰহণ কৰিব। লগতে, বিশেষ প্ৰয়োজনীয়তা দত্তক লোৱাৰ ক্ষেত্ৰত ব্যাহত হোৱাৰ ভিতৰত, অভিভাৱকসকলে প্ৰায়ে কৈছিল যে তেওঁলোকে দত্তক লোৱাৰ আগতে শিশুটোৰ ইতিহাস বা শিশুৰ সমস্যাৰ তীব্ৰতাৰ বিষয়ে অৱগত নাছিল। বিশেষভাবে সক্ষম শিশুসকলক তুলিলোৱা প্ৰক্ৰিয়াত আৰম্ভণিৰে পৰা যত্ন আৰু সজাগতা অবলম্বন কৰা হয়। দত্তক গ্ৰহণ সহকাৰী আৰু শিশু কল্যাণকামী আইন,১৯৮০ অনুসৰি,এক পৰিয়ালে এটি বিশেষভাবে সক্ষম শিশুক তুলি লোৱাৰ অনুমতি পোৱাৰ পূৰ্বে ঘৰখনত শিশুটিৰ অন্যান্য প্ৰয়োজন পূৰণৰ ব্যৱস্থাৰ লগতে আৰ্থিকভাৱে শিশুটিক সকাহ দিব পাৰিব লাগিব।
শিক্ষা
বিশেষ প্ৰয়োজনীয়তা শব্দটোৰে বিশেষ শিক্ষাৰ প্ৰয়োজনীয়তাক চমুকৈ লিখা হয় আৰু বিশেষভাৱে সক্ষম ছাত্ৰ-ছাত্ৰীৰ শিক্ষাৰ বাবে বিকল্প শিক্ষা পদ্ধতিক বুজাবলৈ ব্যৱহাৰ কৰা হয়‌। যেতিয়া এজন শিশুক সাধাৰণভাৱে প্ৰদান কৰা শিক্ষাৰ বাহিৰে ব্যক্তিগত শিক্ষা আঁচনিৰ যোগেদি সুকীয়া শিক্ষাদানৰ প্ৰয়োজন হয় তেতিয়াই শিক্ষাত বিশেষ প্ৰয়োজন আহি পৰে। বিশেষ শিক্ষাই সকলো ছাত্ৰ-ছাত্ৰীৰ কাৰণে এক সমান ব্যৱস্থা গঢ়ি তোলাত ছাত্ৰ-শিক্ষাৰ পৰিৱেশত অৰিহণা যোগায়। বিশেষ শিক্ষাৰ প্ৰয়োজনীয়তাকেই সংক্ষেপে বিশেষ প্ৰয়োজনীয়তা বুলি কোৱা হয়, আৰু এই পদে বিশেষ ভাবে সক্ষম শিশু সকলৰ শিক্ষাক নিৰ্দেশিত কৰে যত তেওঁলোকৰ শিকন প্ৰক্ৰিয়া সাধাৰণ শিক্ষাৰ্থীৰ তুলনাত অলপ ভিন্ন অথবা লেহেমীয়া হব পাৰে। শিক্ষাৰ ক্ষেত্ৰত বিশেষ প্ৰয়োজনীয়তা শব্দটো কাৰ্যকৰী হয় যেতিয়া শিক্ষা কাৰ্যসূচী আনুষ্ঠানিকভাৱে এক ব্যক্তিগত শিক্ষা আঁচনিৰ জৰিয়তে এনে শিক্ষাৰ্থীসকলক সাধাৰণ শিশুতকৈ পৃথকে প্ৰদান কৰা হয়। ইয়াকে কেতিয়াবা ব্যক্তিগত কাৰ্যসূচী আঁচনি বুলি কোৱা হয়। সকলো শিশুৰ বাবে এক অভিন্ন প্ৰণালী সৃষ্টি কৰিবলৈ বিশেষ শিক্ষাই শিক্ষাৰ্থীৰ শিকন পৰিৱেশত সহায় কৰে। ।
আগতে বিশেষভাৱে সক্ষম লোকসকলক প্ৰায়ে মানসিক চিকিৎসালয় অথবা প্ৰতিষ্ঠানলৈ লৈ যোৱা হৈছিল আৰু আইছলেচনত ৰখা হৈছিল। বহু ৰাষ্ট্ৰত বিশেষভাৱে সক্ষম লোকসকলক সমাজত প্ৰায়ে শাস্তিৰ সন্মুখীন কৰি হীন চকুৰে চোৱা হয়, আনকি প্ৰাণদণ্ড পৰ্যন্ত দিয়া হয়। যুক্তৰাজ্যত বিশেষভাৱে সক্ষম লোকৰ শিক্ষা আইন আৰু অন্যান্য নীতি নিয়মৰ সৃষ্টিৰ পিছৰে পৰা শিক্ষা ব্যৱস্থাত এনে শিশু বা শিক্ষাৰ্থীক বহিৰ্ভূত নাইবা বৈষম্যমূলক আচৰণ কৰিব নোৱাৰিব।
সংহত শিকন পৰিৱেশ
বহুক্ষেত্ৰত, বিশেষ প্ৰয়োজনীয়তা থকা শিক্ষাৰ্থীসকলক সাধাৰণ-শিকন শ্ৰেণীকোঠাত একত্ৰিত কৰাৰ বহুতো লাভালাভ হৈছে। ডগলাছ মাৰ্ষ্টনৰ দ্বাৰা বিশেষ প্ৰয়োজনীয়তা থকা শিক্ষাৰ্থীসকলৰ শৈক্ষিক সফলতাৰ ওপৰত সংহত শিকন পৰিৱেশৰ প্ৰভাৱৰ বিষয়ে এক অধ্যয়ন কৰা হৈছিল। তেওঁ প্ৰথমে শিক্ষাৰ্থীসকলক তিনিটা পৃথক শ্ৰেণীত একগোট কৰিছিল: বিচ্ছিন্ন শিকন পৰিৱেশত থকা, সংহত শিকন পৰিৱেশত থকা, আৰু এই দুই অৰ্থাৎ বিচ্ছিন্ন আৰু সংহত শিকন পৰিৱেশৰ সংমিশ্ৰণত থকা। তেওঁ প্ৰতিটো গোটে পঢ়া শব্দৰ গড় সংখ্যা গণনা কৰিছিল পতনৰ সময়ত আৰু পুনৰ বসন্তকালত, আৰু ফলাফলৰ তুলনা কৰিছিল। তেওঁৰ ফলাফলে দেখুৱাইছিল যে সংহত শিকন পৰিৱেশত থকা অথবা বিচ্ছিন্ন আৰু সংহত শিকন পৰিৱেশৰ সংমিশ্ৰণত থকা ছাত্ৰ-ছাত্ৰীসকলৰ পৰা লাভ কৰা অভিজ্ঞতা কঠোৰভাবে বিচ্ছিন্ন পৰিৱেশৰ ছাত্ৰ-ছাত্ৰীতকৈ সন্তোষজনক আছিল।
বাহ্যিক সংযোগ
শ্ৰেণী:শিক্ষা
সাপেখাতী মহাবিদ্যালয়
সাপেখাতী মহাবিদ্যালয় (Sapekhati College) ১৯৮৮ চনত স্থাপন কৰা অসমৰ চৰাইদেউ জিলাৰ সাপেখাতীত অৱস্থিত এক মুখ্য আৰু সাধাৰণ ডিগ্ৰী কলেজ। এই মহাবিদ্যালয়খন ডিব্ৰুগড় বিশ্ববিদ্যালয়ৰ অন্তৰ্ভুক্ত।
বাহ্যিক সংযোগ
শ্ৰেণী:অসমৰ মহাবিদ্যালয়সমূহ
অসমৰ বনৌষধি
অসমৰ হাবি-বন, বাৰী আদিতো নানা ধৰণৰ বনৌষধি পোৱা যায়। প্ৰাথমিক চিকিৎসা হিচাপে অসমৰ বিভিন্ন স্থানৰ মানুহ, এই বনৌষধি বিলাকৰ ওপৰত বহুখিনি নিৰ্ভৰশীল। বনৌষধি সমূহৰ পাৰ্শক্ৰিয়া কম। পৃথিৱীৰ ২,৫০,০০০ বিধ উচ্চ উদ্ভিদৰ ভিতৰত ৮০,০০০ বিধ উদ্ভিদ হৈছে ঔষধিযুক্ত। পৃথিৱীৰ প্ৰায়বোৰ দেশতে এইবোৰৰ ব্যৱহাৰ লোকবিশ্বাসৰ ওপৰতেই প্ৰতিষ্ঠিত। এই বিশ্বাস এটা প্ৰজন্মৰপৰা আন এটা প্ৰজন্মলৈ লিখিত বা মৌখিকভাৱে হস্তান্তৰ হৈ আহিছে। চীনাসকলেই প্ৰথমে ঔষধি উদ্ভিদৰ উপকাৰিতাৰ সদ্ব্যৱহাৰ জানিছিল আৰু এই বিষয়ে অধ্যয়ন কৰিছিল। ভাৰততো প্ৰায় ৫,০০০ বছৰৰ পূৰ্বৰপৰাই বেমাৰৰ চিকিৎসাৰ ক্ষেত্ৰত উদ্ভিদৰ ব্যৱহাৰ হৈ আহিছে। প্ৰায় ৮,০০০ বিধ উদ্ভিদৰপৰা তৈয়াৰী আৰোগ্য পদ্ধতি(remedies) আয়ুৰ্বেদীয় পদ্ধতিত নথিভুক্ত(codify) কৰা হৈছে আৰু এইবোৰৰ ব্যৱহাৰ বৰ্তমানলৈকে চলি আছে।
সৰুআই
সৰুআই হৈছে মিজ'লচ্ ভাইৰাছৰ দ্বাৰা হোৱা এক প্ৰকাৰৰ সংক্ৰামক ৰোগ। এই ৰোগৰ প্ৰাথমিক লক্ষণ হৈছে জ্বৰ, প্ৰায়ে 40 Cত কৈও অধিক, কাহ, নাকৰ পানী ওলোৱা, আৰু চকু ৰঙা পৰা।  লক্ষনে দেখা দিয়াৰ দুই তিনি দিনৰ পাছত, সৰু সৰু বগা গুটি ওলায়, Koplik's spots বোলা হয়। প্ৰায় তিনিৰ পৰা পাঁচ দিনৰ পাছত মুখত ৰঙা, ফোহা ওলায় আৰু লাহে লাহে সমগ্ৰ দেহলৈ বিয়পি পৰে। ৰোগ সংক্ৰমণ হোৱাৰ ১০–১২ দিনৰ পাছৰ পৰা লক্ষণে দেখা দিয়ে আৰু প্ৰায় ৭–১০ দিন পৰ্যন্ত থাকে। প্ৰায় ৩০% ৰোগীৰ অন্য সমস্যাকে ধৰি ডায়েৰিয়া, অন্ধত্ব, মগজুৰ জ্বলন, আৰু নিউমনিয়া আদি হব পাৰে।  ৰুবেলা (জাৰ্মান বসন্ত) আৰু ৰ'ছিঅলা দুটা ভিন্ন ৰোগ।
অসমৰ বনৌষধি
তেজমুই
তেজমুই (Zanthoxylum nitidum)
সৰুআই
সৰুআই এবিধ বায়ু সংক্ৰামিত ৰোগ, ই হাঁচি আৰু কাহৰ দ্বাৰা সহজতে বিয়পে। ই লেলাউতি আৰু হেঙেনুৰ দ্বাৰাও বিয়পে। এই ৰোগৰ প্ৰতিৰক্ষা গঢ়ি নোতোলা দহৰ ভিতৰত ন জনেই আক্ৰান্ত হোৱা দেখা যায়। ফোহা ওলোৱা চাৰিদিন আগৰ পৰা চাৰি দিন পিছলৈকে ৰোগীজনৰ পৰা ৰোগ বিয়পাৰ সম্ভাৱনা থাকে। বেছিভাগ ক্ষেত্ৰতে এই ৰোগ যিকোনো ব্যক্তিৰ এবাৰহে হয়। সন্দেহজনক পৰিস্থিতিত এই ৰোগৰ ভাইৰাছৰ পৰীক্ষা কৰা জনস্বাস্থ্যৰ বাবে অতি প্ৰয়োজনীয়।
অসমৰ বনৌষধি
তেজমুই
তেজমুই হৈছে লতাচানেকীয়া এজোপা কাঁইটীয়া গছ।
ঔষধি গুণঃ
সৰুআই
আফ্ৰিকা আৰু এছিয়াৰ উন্নয়নশীল অঞ্চলত প্ৰতি বছৰে প্ৰায় ২০ নিযুত লোক সৰুআইত আক্ৰান্ত হয়। টিকাকৰণৰ দ্বাৰা ৰোধ কৰিব পৰা মৃত্যুৰ ই এটা প্ৰাধান কাৰণ। ১৯৯০ চনত এই ৰোগত ৫,৪৫,০০০ লোকৰ মৃত্যু হৈছিল, ২০১৩ চনত ই ৯৬,০০০লৈ হ্ৰাস পায়। ১৯৮০ চনত, এই ৰোগে বছৰি ২.৬ নিযুত লোকৰ প্ৰাণ হানি কৰে বুলি অনুমান কৰা হৈছিল। যুক্ত ৰাষ্ট্ৰত টিকাৰকণৰ পাছত বছৰি তিনিৰ পৰা চাৰি নিযুত লোকৰ মৃত্যু ঘটিছিল। ইয়াৰে অধিকাংশ আক্ৰান্ত তথা মৃত্যু হোৱা ৰোগীৰ বয়স ৫ বছৰতকৈ কম আছিল। এই ৰোগৰ মৃত্যুৰ হাৰ সাধাৰণতে ০.২%, কিন্তু অপুষ্টিত ভোগা ৰোগীৰ মৃত্যু হাৰ হৈছে ১০%। এই ৰোগত অন্য প্ৰাণী আক্ৰান্ত নহয়।
অসমৰ বনৌষধি
তেজমুই
(১) ইয়াৰ ঠাৰিৰে দাঁত মাজিলে দাঁত ভালে থাকে। (2) কষ্টকৰ ঋতুস্ৰাৱ বা বাধক বেদনা উপশম কৰিবলৈ তেজমুই ছালৰ ৰসৰ লগত মৌ মিহলি কৰি খাব লাগে। (৩) ফেৰেণজাইটিচ হ'লে ইয়াৰ ছালৰ ৰসেৰে কুলকুলি কৰিলে ভাল
ফুলন দেৱী
ফুলন দেৱী (Phoolan Devi, फूलन देवी) প্ৰথমে ডকাইত আৰু পৰৱৰ্তী পৰ্যায়ত ভাৰতীয় লোকসভাৰ এগৰাকী সাংসদ আছিল; যাৰ জনপ্ৰিয় নাম আছিল দস্যু ৰাণী ফুলন দেৱী। তেওঁ একাধিকবাৰ পুৰুষৰ নিষ্ঠুৰতাৰ বলি হৈছিল। আৰক্ষীৰ ওচৰলৈ গৈয়ো তেওঁ ন্যায় পোৱা নাছিল; যাৰ বাবে তেওঁ ডকাইতৰ জীৱন আঁকোৱালি লৈছিল। উত্তৰ প্ৰদেশৰ বেহমাই গাঁৱৰ কেইজনমান ঠাকুৰে ফুলনক তেইশদিন ধৰি ধৰ্ষণ কৰিছিল। ১৯৮১ চনত সেই গাঁৱৰ ২২ জন ঠাকুৰক হত্যা কৰা হৈছিল আৰু এই হত্যাকাণ্ডৰ বাবে ফুলন দেৱীক অভিযুক্ত কৰা হৈছিল। বেছি ভাগ অপৰাধ তেওঁ নিপীড়িত মহিলাসকলক, বিশেষকৈ নিম্ন বৰ্গৰ মহিলাসকলক ন্যায় প্ৰদান কৰিবলৈ সংঘটিত কৰিছিল। কুৰি বছৰো নোহোৱা এগৰাকী নিম্নবৰ্গৰ, প্ৰায় নিৰক্ষৰ কিশোৰীয়ে সমগ্ৰ ভাৰতত আলোড়নৰ সৃষ্টি কৰিছিল। পাছলৈ তেওঁ আত্ম-সমৰ্পণ কৰিছিল আৰু ভাৰতৰ ৰাজনীতিত যোগদান কৰিছিল।
অসমৰ বনৌষধি
মধুসোলেং
মধুসোলেং(Persicaria chinensis )
ফুলন দেৱী
প্ৰাৰম্ভিক জীৱন
উত্তৰ প্ৰদেশৰ জালৌন জিলাৰ অন্তৰ্গত 'ঘোৰা কা পুৰৱা' গাঁৱত মাল্লা সম্প্ৰদায়ত ফুলন দেৱীৰ জন্ম হৈছিল। মাল্লা সম্প্ৰদায়ক নিম্ন বৰ্ণৰ বুলি গণ্য কৰা হয়। ফুলন আছিল দেৱীদিন আৰু মুলাৰ দ্বিতীয় সন্তান। ফুলনৰ দেউতাকৰ এক একৰৰ এখন নিমৰ বাগিছা আছিল। দেউতাকৰ আশা আছিল, এই মূল্যবান গছবোৰ বেছি জীয়েকহঁতৰ বাবে যৌতুকৰ ধন গোটাব। ফুলনৰ এঘাৰ বছৰ বয়স হওঁতে ককাদেউতাক ঢুকাই থাকিল আৰু তেওঁৰ বৰদেউতাকে নিজকে ঘৰখনৰ মুৰব্বী বুলি ঘোষণা কৰিলে আৰু প্ৰৱঞ্চনাৰে পৈতৃক সম্পত্তিৰ উত্তৰাধিকাৰী হ'ল। বৰদেউতাকৰ মায়াদিন নামৰ এজন পুত্ৰ আছিল। সি বাগিছাৰ গছবোৰ কাটি বিক্ৰী কৰিবলৈ ধৰিলে।. ফুলনে ইয়াৰ ঘোৰ বিৰোধ কৰিলে। ৰাজহুৱাকৈ মায়াদিনক চোৰ বুলি নিন্দা কৰিলে আৰু বায়েকৰ সৈতে ফুলনে সেই মাটিত বহি থাকি প্ৰতিবাদ সাব্যস্ত কৰিলে। হিংসাৰ আশ্ৰয় লৈয়ো মায়াদিনে ফুলনক সেও মনাব নোৱাৰিলে। অৱশেষত সম্পৰ্কীয় ভায়েকজনে পুট্টিলাল নামৰ এজন ত্ৰিশ বছৰীয়া ব্যক্তিৰ সৈতে ফুলনৰ বিয়াৰ আয়োজন কৰিলে। সেই সময়ত তেওঁৰ বয়স আছিল মাত্ৰ এঘাৰ বছৰ। ফুলনে আত্মজীৱনীত লিখিছে যে পুট্টিলাল এজন দুঃচৰিত্ৰৰ লোক আছিল।
অসমৰ বনৌষধি
মধুসোলেং
ঔষধি গুণঃ
টেঙেচি
thumb|right|200px|টেঙেচি গছ
ফুলন দেৱী
প্ৰাৰম্ভিক জীৱন
ফুলনৰ সৈতে তেওঁৰ স্বামীয়ে বলপূৰ্বক ভাৱে যৌন-সম্পৰ্ক স্থাপন কৰিছিল আৰু শাৰীৰিক অত্যাচাৰ চলাইছিল। যন্ত্ৰণা সহিব নোৱাৰি বহুবাৰ তেওঁ নিজৰ গাঁৱলৈ ঘূৰি গৈছিল আৰু ঘৰৰ মানুহে পুনৰ স্বামীৰ ঘৰলৈ ওভতাই পঠাইছিল। অৱশেষত তেওঁ স্বামীৰ কাৰ্য-কলাপৰ প্ৰতিবাদ কৰি স্থায়ীভাৱে মাক-দেউতাকৰ ঘৰলৈ ঘূৰি আহিল। ভাৰতীয় গ্ৰাম্য সমাজত স্বামীৰ ঘৰ এৰি গুচি অহা নাৰীক বেয়া চকুৰে চোৱা হয়। ফুলনো সমাজৰ দৃষ্টিত এজনী দুঃচৰিত্ৰা নাৰীলৈ পৰিণত হ'ল। এইবাৰ ফুলনে আদালতত নায়াদিনৰ বিৰুদ্ধে দেউতাকৰ মাটি অবৈধভাৱে দখল কৰাৰ অভিযোগ দিলে। কিন্তু তেওঁ আইনী যুদ্ধত জিকিব নোৱাৰিলে।
অসমৰ বনৌষধি
টেঙেচি
টেঙেচি (Oxalis corniculata)
টেঙেচি এবিধ মাটিত বগাই যোৱা তৃণজাতীয় উদ্ভিদ। ই সাধাৰণতে জেকা বালিচহীয়া মাটিত হয়।
ফুলন দেৱী
প্ৰাৰম্ভিক জীৱন
১৯৭৯ চনত মায়াদিনে চুৰিৰ অভিযোগত ফুলনক গ্ৰেপ্তাৰ কৰোৱালে। ফুলনৰ তিনিদিনৰ কাৰাদণ্ড হ'ল। কাৰাগাৰত তেওঁ আইনৰক্ষকৰ হাতত ধৰ্ষণৰ বলি হ'ল। কাৰাগাৰৰ পৰা মুক্তি পোৱাৰ পাছত পৰিয়াল আৰু গাঁওবাসীয়ে ফুলনক বৰ্জন কৰিলে।
অসমৰ বনৌষধি
টেঙেচি
ঔষধি গুণঃ
ফুলন দেৱী
ডকাইতৰ ৰূপত ফুলন
১৯৭৯ চনত ফুলন দেৱীক এটা ডকাইতৰ দলে অপহৰণ কৰে; অৱশ্যে কিছুমানৰ মতে তেওঁ স্ব-ইচ্ছাই ডকাইতৰ দললৈ গুচি যায়। ডকাইতৰ দলনেতা আছিল এজন গুজ্জৰ সম্প্ৰদায়ৰ লোক- নাম বাবু গুজ্জৰ। এইজন বাবু গুজ্জৰৰ কামুক দৃষ্টি পৰিল ফুলনৰ দেহটোত। কিন্তু দলৰ দ্বিতীয় নেতা বিক্ৰম মাল্লাৰ বাবে ফুলন বাবু গুজ্জৰৰ কামনাৰ চিকাৰ হোৱাৰ পৰা বাচি থাকিল। বিক্ৰম মাল্লা ফুলনৰ সৈতে একে সম্প্ৰদায়ৰ আছিল। এনিশা বাবু গুজ্জৰে ফুলনক বলাৎকাৰৰ প্ৰচেষ্টা চলালে। বিক্ৰমে বাবুক হত্যা কৰি নিজে দলৰ নেতা হ'ল। ফুলনে তেওঁক সকলো সময়তে সুৰক্ষিত কৰি ৰখা এই পুৰুষজনৰ প্ৰেমত পৰিল। অৱশেষত বিক্ৰমে তেওঁক বিয়া কৰাই দ্বিতীয় পত্নীৰ মৰ্যাদা দিলে। ডকাইতৰ দলটোৱে ফুলনৰ প্ৰথম স্বামী পুট্টিলালে বাস কৰা গাঁৱত লুটপাত চলালে। ফুলনে পুট্টিলালক গাঁওবাসীৰ সন্মুখতে চোঁচৰাই আনি শাস্তি দিলে আৰু প্ৰায় মৃতপ্ৰায় অৱস্থাত ৰাষ্টাত পেলাই থৈ গ'ল। যাওঁতে ফুলকুমলীয়া ছোৱালী বিয়া কৰোৱা পুৰুষসকলক সাবধানবাণী শুনাই এটা টোকা লিখি থৈ গ'ল।
অসমৰ বনৌষধি
টেঙেচি
(১)টেঙেচি বটি বেচু(Eczema) হোৱা ঠাইত লগালে সুফল পোৱা যায়। (২)টেঙেচি পাতত দি খালে স্মৃতিশক্তি প্ৰখৰ হয়। (৩)চিকাই কামুৰিলে টেঙেচিৰ ৰস খাব লাগে। (৪)টেঙেচিৰ ৰসে স্নায়ু সবল কৰে। (৫)গ্ৰহণী, কুষ্ঠ ৰোগত ই সুপথ্য।
ফুলন দেৱী
ডকাইতৰ ৰূপত ফুলন
ফুলনে বিক্ৰম মাল্লাৰ পৰা ৰাইফল চালনা শিকিছিল আৰু উত্তৰ প্ৰদেশ আৰু মধ্য প্ৰদেশত উচ্চ বৰ্ণৰ লোক বাস কৰা গাঁৱত লুটপাট, উচ্চ বৰ্ণৰ ভূস্বামীসকলক অপহৰণ, ৰেল ডকাইতি আদি বিভিন্ন অভিযান চলাইছিল। প্ৰতিটো অপৰাধৰ পিছতে ফুলনে দুৰ্গাদেৱীৰ মন্দিৰ দৰ্শন কৰিছিল আৰু তেওঁক ৰক্ষা কৰাৰ বাবে দেৱীক ধন্যবাদ জ্ঞাপন কৰিছিল। চম্বল উপত্যাকাত এই ডকাইতৰ দলে আত্মগোপন কৰিছিল।
অসমৰ বনৌষধি
চালকুঁৱৰী
চালকুঁৱৰী (বৈজ্ঞানিক নাম Aloe barbadensis miller )
চালকুঁৱৰী সাধাৰণতে শুকান আৰু উষ্ণ অঞ্চলত জন্মা এবিধ ৰসাল গা-গছৰ ঔষধি গছ। যিকোনো ধৰণৰ টাব অথবা মাটিৰ পাত্ৰত ই সহজে হয়।
ঔষধি গুণঃ
শেৱালি
thumb|right|200px|শেৱালি
শেৱালি (Nyctanthes arbor-tristis ) শেৱালি এবিধ ৰাতি ফুলা ফুল। ইয়াৰ ফুলবোৰ ৰাতি ফুলে আৰু ৰাতিপুৱা সৰি পৰে। সৰা ফুল সাধাৰণতে পূজাত ব্যৱহাৰ নহয়, কিন্তু শেৱালি ফুল পূজাত ব্যৱহাৰ হয়। ই এক সুগন্ধি ফুল।
ফুলন দেৱী
বেহমাই কাণ্ড
শ্ৰী ৰামে ফুলনক উলঙ্গ প্ৰায় অৱস্থাত এখন গাঁৱলৈ লৈ গ'ল আৰু ৰাজহুৱা ভাৱে ঘোষণা কৰিলে যে ফুলনে বিক্ৰমক হত্যা কৰিছে আৰু ইয়াৰ বাবে তেওঁক শাস্তি দিবলৈ ৰাইজক উচতনি দিলে। প্ৰথমে শ্ৰী ৰামে ফুলনক ধৰ্ষণ কৰিলে। তাৰ পাছত এজন এজনলৈ বহু ঠাকুৰে তেওঁৰ ওপৰত শাৰীৰিক আৰু যৌন নিৰ্যাতন চলালে। তেওঁক গাওঁবাসীৰ সন্মুখেৰে খোজ কঢ়াই লৈ যোৱা হ'ল। শ্ৰী ৰামে বাৰে বাৰে তেওঁক মাল্লা বেশ্যা বুলি গালি পাৰিলে। তিনি সপ্তাহতকৈয়ো অধিক কাল তেওঁৰ ওপৰত অমানুষিক অত্যাচাৰ চলিল। তেইশ দিনৰ মূৰত ফুলনে ঠাকুৰ সম্প্ৰদায়ৰ গাঁও বেহমাইত নিজকে আবিষ্কাৰ কৰিলে। অৱশেষত এজন ব্ৰাহ্মণ লোকৰ সহায়ত ফুলনে এখন গৰুগাড়ীত উঠি বেহমাইৰ পৰা পলায়ন কৰিলে।
অসমৰ বনৌষধি
শেৱালি
ঔষধি গুণঃ
ফুলন দেৱী
বেহমাই কাণ্ড
বেহমাই কাণ্ডৰ বাবেই সেইসময়ৰ উত্তৰ প্ৰদেশৰ মুখ্যমন্ত্ৰী ভি পি সিঙে পদত্যাগ কৰিবলৈ বাধ্য হৈছিল। ফুলন দেৱী জনাজাত হৈছিল দস্যুৰাণী নামেৰে। উত্তৰ প্ৰদেশৰ চহৰবোৰত দুৰ্গাদেৱীৰ বেশত ফুলনৰ মূৰ্তি বিক্ৰী হবলৈ ধৰিছিল। ভাৰতীয় প্ৰচাৰ মাধ্যমে তেওঁক গৌৰৱমণ্ডিত কৰিছিল।
অসমৰ বনৌষধি
শেৱালি
(১)টকৌৱে খোৱা ৰোগত ইয়াৰ গুটি পিহি লগাব লাগে। (২)জ্বৰ, কাঁহ আদিৰ বাবে ইয়াৰ পাতৰ ৰস উপকাৰী। (৩)ইয়াৰ পাত আৰু ফুলৰ ৰস ক্ৰীমিনাশক।
তুলসী
thumb|right|200px|তুলসী
ফুলন দেৱী
আত্মসমৰ্পণ আৰু বন্দী জীৱন
চৰকাৰে কিন্তু ফুলনৰ সৈতে কৰা চুক্তি ভংগ কৰিছিল। বিনা বিচাৰে ফুলন এঘাৰ বছৰ কাৰাৰুদ্ধ হৈ থাকিল। অৱশেষত ১৯৯৪ চনত ফুলনে পেৰ'লত মুক্তি পালে।
অসমৰ বনৌষধি
তুলসী
তুলসী (Ocimum sanctum)
ফুলন দেৱী
চলচ্চিত্ৰ, নাটক আৰু গ্ৰন্থ
thumb|200px|right|বেণ্ডিত কুইন বোলছবিত ফুলনৰূপী [[সীমা বিশ্বাস ]] ১৯৯৪ চনত ফুলন দেৱীৰ জীৱনৰ আধাৰত বেণ্ডিত কুইন নামৰ চলচ্চিত্ৰ এখনে মুক্তি পায়। ছবিখনৰ পৰিচালক আছিল শেখৰ কাপুৰ আৰু প্ৰযোজক আছিল চেনেল-৪। মালা সেনৰ 'ইণ্ডিয়াজ বেণ্ডিত কুইন' নামৰ জীৱনী গ্ৰন্থৰ আধাৰত চিত্ৰনাট্য ৰচনা কৰা হৈছিল। ফুলন দেৱীয়ে ছবিখনত তেওঁক ভুল ৰূপত উপস্থাপন কৰা বুলি অভিযোগ তুলি ভাৰতত ইয়াক নিষিদ্ধ কৰাৰ দাবী তুলিছিল। ছবিখন নিষিদ্ধ নকৰিলে তেওঁ আনকি ছবিগৃহৰ বাহিৰত আত্মজাহ যোৱাৰো ভাবুকি দিছিল। অৱশেষত প্ৰযোজক গোষ্ঠীটোৱে ৪০,০০০ পাউণ্ড ফুলনক প্ৰদান কৰাত তেওঁ অভিযোগ তুলি লৈছিল। ছবিখনে ফুলনৰ আন্তঃৰাষ্ট্ৰীয় পৰিচিতি আনি দিছিল। লেখিকা অৰুন্ধতী ৰয়ে ‘দা গ্ৰেট ইণ্ডিয়ান ৰেপ ট্ৰিক’ নামৰ লেখা এটাত কি অধিকাৰত এগৰাকী জীৱিত নাৰীৰ বলাৎকাৰৰ দৃশ্যৰাজি তেওঁৰ কোনো অনুমতি নোহোৱাকৈ পুনৰ মঞ্চায়ন কৰিছে বুলি প্ৰশ্ন উত্থাপন কৰিছিল আৰু পৰিচালক শেখৰ কাপুৰক ফুলন দেৱীৰ জীৱন আৰু ইয়াৰ অৰ্থক ভুলকৈ উপস্থাপন কৰা বুলি দায়ী কৰিছিল।
অসমৰ বনৌষধি
তুলসী
তুলসী ভাৰতৰ প্ৰসিদ্ধ আৰু পবিত্ৰ গছ। ক'লা আৰু বগা দুটা জাতৰ তুলসী সাধাৰণতে দেখিবলৈ পোৱা যায়।
ফুলন দেৱী
চলচ্চিত্ৰ, নাটক আৰু গ্ৰন্থ
অসমৰ ভ্ৰাম্যমাণ নাট্যগোষ্ঠী অপসৰা থিয়েটাৰে ফুলনৰ আত্মসমৰ্পণৰ পাছতে ‘দস্যুৰাণী ফুলন দেৱী’ নামৰ নাটক এখন মঞ্চস্থ কৰিছিল। কোনো তাৰকা অভিনেতা-অভিনেত্ৰী নথকা সত্ত্বেও নাটকখন যথেষ্ট জনপ্ৰিয় হৈছিল। সাম্প্ৰতিক বিষয়-বস্তুক লৈ ৰচিত সেইখনেই ভ্ৰাম্যমাণ থিয়েটাৰৰ প্ৰথম "চুপাৰ ডুপাৰ হিট" নাটক আছিল।
ফুলনে অতি সামান্যহে লিখা-পঢ়া জানিছিল যদিও আন্তঃৰাষ্ট্ৰীয় পৰ্যায়ৰ লেখক মেৰী থেৰেচ কানী (Marie-Therese Cuny ) আৰু পল ৰামবালিৰ (Paul Rambali) সহযোগত 'আই, ফুলন দেৱী: দ্যা অটোবায়োগ্ৰাফী অৱ ইণ্ডিয়াজ বেণ্ডিত কুইন' শীৰ্ষক আত্মজীৱনী এখন প্ৰণয়ন কৰে। এই গ্ৰন্থখন ইংলেণ্ডৰ লিটিল, ব্ৰাউন এণ্ড কোম্পানীয়ে ১৯৯৬ চনত প্ৰথমপ্ৰকাশ কৰে। এই লেখক দুজনৰ সহযোগত ফুলনে প্ৰণয়ন কৰা আন এখন আত্মজীৱনীমূলক গ্ৰন্থ হ'ল 'দ্যা বেণ্ডিত কুইন অৱ ইণ্ডিয়া এন ইণ্ডিয়ান অ'মেনচ্ এমাজিং জাৰ্ণি ফ্ৰম পিজেণ্ট টু ইণ্টাৰনেচনেল লিজেণ্ড'। মালা সেনে লিখিছিল 'ইণ্ডিয়াজ বেণ্ডিত কুইন' এখন জীৱনী গ্ৰন্থ।
অসমৰ বনৌষধি
তুলসী
ঔষধি গুণঃ
ফুলন দেৱী
ৰাজনৈতিক জীৱন
ফুলন দেৱীৰ ৰাজনৈতিক গুৰু আছিল সমাজবাদী পাৰ্টিৰ নেতা মুলায়ম সিং যাদৱ। উত্তৰ প্ৰদেশৰ মিৰ্জাপুৰ সংসদীয় সমষ্টিত বৃহৎ সংখ্যক ঠাকুৰ সম্প্ৰদায়ৰ ভোটাৰ আছিল যদিও পিছপৰা মাল্লা আৰু জুলাহা (শিপিনী) সম্প্ৰদায়ৰ ভোটাৰৰ সন্মিলিত সংখ্যাৰ বিপৰীতে ঠাকুৰ ভোটাৰ কম আছিল। স্বাভাৱিকতে এই আসনখন দখল কৰিবলৈ ১৯৯৬ চনৰ নিৰ্বাচনত সমাজবাদী পাৰ্টিয়ে ফুলন দেৱীক মিৰ্জাপুৰ আসনৰ বাবে টিকট দিয়ে। ভাৰতীয় জনতা পাৰ্টি আৰু বেহমাইৰ হত্যাকাণ্ডৰ বলি হোৱা ঠাকুৰৰ বিধৱা পত্নীসকলে ফুলনৰ বিৰুদ্ধে তীব্ৰ প্ৰচাৰ অভিযান চলোৱা সত্ত্বেও তেওঁ এই আসনখনৰ পৰা বিজয়ী হয়। ১৯৯৮ চনত হোৱা মধ্যৱৰ্তী নিৰ্বাচনত ফুলন পৰাজয় হয় যদিও পুনৰ ১৯৯৯ চনৰ নিৰ্বাচনত মিৰ্জাপুৰ লোকসভাৰ আসনখন দখল কৰিবলৈ সক্ষম হয়।
হত্যা
২০০১ চনৰ ২৫ জুলাইত নতুন দিল্লীৰ বাসভৱনৰ জপনামুখত ফুলন দেৱীক তিনিজন দুৰ্বৃত্তই হত্যা কৰে। তেওঁৰ দেহৰক্ষীজনো আহত হয়। সেইসময়ত তেওঁ সংসদৰ পৰা উভতি আহিছিল। ফুলনক গুলিয়াই দুৰ্বৃত্তই এখন অটোৰিস্কাত উঠি পলাই যায়। দুৰ্বৃত্তকেইজন আছিল শ্বেৰ সিং ৰাণা, ধীৰাজ ৰাণা আৰু ৰাজবীৰ। শ্বেৰ সিং ৰাণাই ডেৰাদুনত আত্মসমৰ্পণ কৰে। হত্যাকাৰীজনে প্ৰকাশ কৰে যে বেহমাইৰ হত্যাকাণ্ডৰ প্ৰতিশোধ লবলৈকে এই হত্যা কৰা হৈছিল। ২০০৪ চনত শ্বেৰ সিঙে তিহাৰ জেলৰ পৰা পলায়ন কৰে; কিন্তু ২০০৬ চনত পুনৰ কলকাতাত আৰক্ষীৰ হাতত কৰায়ত্ব হয়। সেই বছৰে ক্ষত্ৰিয় স্বাভিমান আন্দোলন কমিটি (KSASC) নামৰ সংগঠন এটাই ‘ক্ষত্ৰিয়ৰ মৰ্যাদা অক্ষুণ্ণ ৰখা আৰু বেহমাইৰ বিধবাসকলৰ চকুলো শুকোওৱাৰ বাবে শ্বেৰ সিঙক সন্মানিত কৰাৰ সিদ্ধান্ত লয়। ২০০৭ চনৰ ১৯ জানুৱাৰীত ফুলনৰ দেহৰক্ষী বলেন্দৰ সিঙে হত্যাকাৰী ধীৰাজ আৰু শ্বেৰ সিঙক চিনাক্ত কৰে।
অসমৰ বনৌষধি
তুলসী
(১) তুলসী পাতৰ তেল বীজাণু আৰু কীট-পতংগ নাশক। (২)পাতৰ ৰস ব্ৰনকাইটিছ, সৰ্দি, কাঁহ আৰু অজীৰ্ণতাৰ বাবে উপকাৰী। (৩)বিহ খালে, বিহৰ প্ৰকোপ কমাবলৈ পেট ভৰাই তুলসীৰ ৰস খুৱাব লাগে। (৪) অণ্ডকোষ টনটনালে বা তেজ প্ৰস্ৰাব হ'লে তুলসী পাতৰ ৰসৰ লগত মিচিৰি মিহলি কৰি খাব লাগ। (৫) গাত বগা চোম পৰিলে তুলসী পাতৰ ৰস, কেঁচা হালধিৰ ৰস, মৌ মিহলি কৰি সানিব লাগে। (৬) দেহৰ কোনো অংশত কলা দাগ পৰিলে কলীয়া তুলসীৰ লগত নেমু মিহলি কৰি সানিব লাগে।
ফুলন দেৱী
গ্ৰন্থ সংযোগ
অন্যান্য উৎস
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় ৰাজনীতিবিদ
অসমৰ বনৌষধি
মছন্দৰী
thumb|right|200px|মছন্দৰী
মছন্দৰী (Houttuynia cordata Thunb)
মছন্দৰী বহল পাতেৰে মটিত বগুৱাবাই যোৱা এবিধ লতাজাতীয় উদ্ভিদ।
ঔষধি গুণঃ
বিনয় মজুমদাৰ
বিনয় মজুমদাৰ বঙালী ভাষাত হাংৰি আন্দোলনৰ প্ৰখ্যাত কবি। তেওঁৰ জন্ম ১৯৩৪ চনৰ ১৭ ছেপ্তেম্বৰ। মৃত্যু ২০০৬ চনৰ ১১ ডিচেম্বৰত। ২০০৫ চনৰ বঙালী ভাষাৰ সাহিত্য অকাডেমি বঁটা লাভ কৰিছিল।
অসমৰ বনৌষধি
মছন্দৰী
(১)গ্ৰহণী, পেটচলা, পেট খামোচা মৰা ৰোগত ইয়াৰ পাত পাতত দি খালে উপকাৰ হয়। (২)ইয়াক নিয়মিয়াকৈ খালে দৃষ্টিশক্তি আৰু স্নায়ু সবল হয়। (৩)ইয়াৰ ব্যৱহাৰে ৰক্ত কণিকা বৃদ্ধি, হৃদৰোগ প্ৰতিৰোধ আৰু মাংসপেশী আটিল কৰে।
বিনয় মজুমদাৰ
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী: হাংৰি আন্দোলন শ্ৰেণী:বঙালী ভাষাৰ সাহিত্য অকাডেমি বঁটা বিজয়ী শ্ৰেণী:বঙালী সাহিত্যিক
অসমৰ বনৌষধি
মানিমুনি
thumb|right|200px|সৰু মানিমুনি
মানিমুনি (বৈজ্ঞানিক নাম Centella Asiatica )
মানিমুনি এবিধ লতাজাতীয় উদ্ভিদ। ইয়াৰ গাঁঠিয়ে গাঁঠিয়ে সৰু সৰু চুলিৰ নিচিনা শিপা ওলাই আৰু ইয়াৰ সহায়ত ই মাটিত খামোচ মাৰি থাকে। মানিমুনি সাধাৰণতে জেকা ঠাইত হয়।
ঔষধি গুণঃ
(১)অৰুচি গুচাবলৈ মানিমুনিৰ ৰস খাব লাগে। (২)গ্ৰহণী, কুষ্ঠ ৰোগ, ৰক্তপিত্ত' উচ্চ ৰক্তচাপ, স্নায়বিক দুৰ্বলতা, অনিদ্ৰা, ৰোগত মনিমুনিৰ ৰস উপকাৰী। (৩)গোধ(Elephatiasis) ৰোগত ইয়াৰ পাত খুন্দি প্ৰলেপ দিলে উপকাৰ হয়। (৪)মানিমুনি শাক ৰাতিপুৱা ৰান্ধি খালে দিনটোৰ কাৰণে শৰীৰৰপৰা ওলোৱা দুৰ্গন্ধ আঁতৰ হয়।
জালুক
thumb|right|200px|চিত্ৰ:জালুক
জালুক (Piper nigrum L.)
জালুক এবিধ লতাজাতীয় উদ্ভিদ। ইয়াৰ ফলবোৰ থোপাবান্ধি লাগে। ফলৰ সোৱাদ জ্বলা।
'ঔষধি গুণঃ
(১) জালুক ৪/৫টা পিহি গৰুৰ ঘিওঁৰ সৈতে লগালে সকলো প্ৰকাৰৰ খজুৱতী নাইকিয়া হয়। (২) জ্বৰ, কাঁহ, নিউমোনিয়া আদিৰ বাবে জালুক উপকাৰী। (৩) ই গাৰ বিষ উপশম কৰে। (৪)জালুকে স্মৃতিশক্তি প্ৰখৰ কৰে।
নাহৰ
thumb|right|200px|নাহৰ
নাহৰ (Mesua ferrea)
নাহৰ এজোপা ডাঙৰ ওখ গছ। ইয়াৰ কাঠ বৰ টান। সেয়ে খেতিয়কসকলে ইয়াৰ কাঠেৰে নাঙল সজা দেখা য়ায়।
ঔষধি গুণঃ
সাপে কামোৰিলে নাহৰ পাত আৰু ফুল খাব লাগে আৰু পিহি কামোৰা ঠাইত লগাব লাগে।
টেঙামৰা
thumb|right|200px|টেঙামৰা
টেঙামৰা (Hibiscus sabdarifa)
টেঙামৰা এবিধ জোপোহা জাতীয় গছ। গছজোপা প্ৰায় ৫/৬ ফুট ওখ হয়।
ঔষধি গুণঃ
(১)টেঙামৰা পাতৰ ৰসে উচ্চ ৰক্তচাপ নিয়ন্ত্ৰণ কৰাত সহায় কৰে। (২)টেঙামৰা পাতৰ ৰসে পেটৰ বিষ উপশম কৰে। (৩)টেঙামৰা বীজৰ ৰসে আভোক দূৰ কৰে। (৪)টেঙামৰা শাক নিয়মীয়াকৈ খালে স্নায়ু সবল হয়, দৃষ্টিশক্তি বাঢ়ে, হৃদৰোগ প্ৰতিৰোধ কৰে ,গাৰ ছাল নিমজ হয়।
লাইজাবৰি
thumb|right|200px|লাইজাবৰি
ঔষধি গুণঃ
(১)বিছাই ডাকিলে লাই জাবৰি এমুঠি খুন্দি এমুঠি খুন্দি তাৰ ৰস লগালে তৎক্ষণাৎ তাৰ নোম ওলাই আহে। (২) শিশু জ্বৰ মূৰত উঠিলে লাইজাবৰি এমুঠি খুন্দি প্ৰলেপ দিব লাগে। (৩) শিশুৰ পঁয়া লগা ৰোগত লাইজাবৰিৰ ৰসেৰে মালিচ কৰিব লাগে।
যম লাখুটি
thumb|right|200px|যম লাখুটি
যম লাখুটি (costus speciosus )
ঔষধি গুণঃ
(১)ইয়াৰ শিপা সাৰ বেমাৰ বা কামলা (jaundice), মূত্ৰঘাত ৰোগৰ ঔষধ হিচাপে ব্যৱহাৰ কৰা হয়। (২) আঘাতলাগি কোনো অংশ ফুলি উঠিলে বা ঘা লাগি পুঁজ-পানী ওলোৱা পুৰণি ঘা ইয়াৰ পাত পিহি প্ৰলেপ দিলে আৰোগ্য হয়।
মান কচু
মান কচু (Alocasia indica ) পাতবোৰ আন কচুতকৈ বহল। ঠাৰিবোৰ শকত।
ঔষধি গুণঃ
(১)মানকচুৰ শিপা পুৰি তাৰ ছাই মৌজোলৰ লগত মিহলি কৰি জিভাৰ ঘা হোৱা ঠাইত সানিলে জিভাৰ ঘা ভাল হয়। (২) যকৃত, সন্নিপাত, গ্ৰহণী ৰোগত মান কচু সুপথ্য। (৩) মান কচুৰ পাতত অলপ মিঠাতেল লৈ তাক ধান খেৰৰ জুইত সেক দি জিভাত ঘঁহিলে জিভাৰ অৰুচি গুচে।
ভেকুৰী তিতা
thumb|right|200px|ভেকুৰী তিতা
ভেকুৰী তিতা (Solanum torvum)
বহল পাতেৰে গুল্ম জাতীয় উদ্ভিদ।
(১)ভেকুৰীৰ শিপা, জালুক আৰু নিমখ দি এমাহ দিন দিনে এবাৰকৈ ৰান্ধি খালে বহুদিনীয়া পিত্ত ৰোগ ভাল হয়। (২) পাথৰি ৰোগত ইয়াৰ শিপাৰ ৰস খাব লাগে। (৩)টকৌৱে খোৱা ৰোগত ভেকুৰী তিতাৰ পাত খুন্দি মূৰত প্ৰলেপ দিলে সুফল পোৱা যায়। (৪) দুষ্টবৰ্ণ (septic ulcer), কুষ্ঠ, হাঁপানি ৰোগত ভেকুৰী সুপথ্য। (৫) বমি ভাব বন্ধ কৰিবলৈ ভেকুৰী তিতাৰ ৰস খাব লাগে।
পনৌনৱা
200px|thumb|right|পনৌনৱা
পনৌনৱা (ইংৰাজী নাম tar vine)
(বৈজ্ঞানিক নাম paperomia pellucid)
(গোত্ৰ Nyctaginaceae)
পনৌনৱা এবিধ ঔষধিযুক্ত বনশাক। পাতৰ আকাৰ সৰু পাণৰ দৰে কোমল।
ঔষধি গুণঃ
চজিনা
চজিনা (Moringa oleifera Lam )
thumb|right|200px|চজিনা
চজিনা প্ৰায় ৩০-৪০ ফুট ওখ চনকা ডাল-পাতৰ এজোপা গছ। ইয়াৰ পাতবোৰ অধোমুখী আৰু ডিম্বাকাৰ। শীতকালত পাত সৰি লঠঙা হয় আৰু বসন্তৰ আগমনৰ লগে লগে ফুলৰ লগতে পাতো ওলাবলৈ ধৰে। ইয়াৰ ফলবোৰ দীঘলীয়া। ইয়াৰ ফল আৰু পাত দুয়োটাকে পাচলি হিচাবে ব্যৱহাৰ কৰা হয়।
ঔষধি গুণঃ
(১) চজিনাৰ শিপাৰ ২৫ গ্ৰাম ৰস সম পৰিমাণৰ মৌৰ লগত মিহলি কৰি খালে শৰীৰৰ ভিতৰত হোৱা ফোঁহা নষ্ট হয়। (২) উশাহ-নিশাহৰ অসুখ যেনে- ব্ৰংকাইটিছ, এজমা, যক্ষ্মা আদি ৰোগৰ বাবে চজিনা উপকাৰী। (৩) ইয়াৰ কোমল পাত শাক হিচাবে বসন্ত কালত খালে বসন্ত ৰোগৰপৰা হাত সাৰি থাকিব পাৰি। তদুপৰি পানীলগা জ্বৰ, কাহ, যকৃত ৰোগ, কৃমি ৰোগত ইয়াক ব্যৱহাৰ কৰিলে সুফল পোৱা যায়। (৪) কোনো আঘাতৰ ফলত শৰীৰৰ কোনো অংশ ফুলি উঠি বিষ হ’লে চজিনাৰ পাত পিহি অকণমান গৰম কৰি লেপন দিলে আৰাম পোৱা যায়।
ভেদাই লতা
right|thumb|200px|ভেদাই লতা ভেদাই লতা (Paederia scandens ) কেচেমা গোন্ধৰ দীঘল পাতৰ লতাজাতীয় এজোপা গছ।
ঔষধি গুণঃ
(১)হাড় ভগা আৰু জোৰা লৰা ৰোগত ভেদাই লতাৰ প্ৰলেপ দি বান্ধিব লাগে আৰু ভেদাই লতাৰ ৰস খাব লাগে। (২) শিৰা সংকোচন হ’লে ভেদাই লতাৰ ৰস তিল তেলৰ লগত মিহলাই সিৰা সংকোচন হোৱা স্থানত সানিলে বিষ নাইকিয়াহয়। (৩) ইয়াৰ ৰসৰ তৰকাৰী ৰান্ধ খালে বাত বিষ ভাল হয়। (৪)প্ৰমেহ(Gonorrhoea), কেঁচুমূৰীয়া, অতিসাৰ বা পেটচলা ৰোগত ভেদাই লতা সুপথ্য। (৫)দাঁত বিষত ভেদাই লতাৰ গুটিৰে দাঁত মাজিল বিষ কমে। (৬) আমবাত বা এলাৰ্জি ৰোগত ভেদাই লতাৰ ৰস সানিলে আৰাম পোৱা যায়। (৭)একাংগী (paralysis) ৰোগত ভেদাই লতাৰ ৰস খোৱাৰ উপৰিও ইয়াৰ ৰসেৰে মালিচ কৰিব লাগে।
ব্ৰাহ্মী শাক
ব্ৰাহ্মী(Bacopa monnieri) জেকা মাটিত হয়। বগাই যায়। সোৱাদ অলপ তিতা।
ঔষধি গুণঃ
(১) মাতভঙা বা স্বৰভংগ ৰোগত ব্ৰাহ্মী শাকৰ ৰস মৌজোলৰ লগত খাব লাগে। (২) ব্ৰাহ্মী শাকৰ ৰস ১৫/২০ গ্ৰামৰ লগত অলপ গাখীৰ মিহলি কৰি খালে স্মৃতিশক্তি বৃদ্ধি হয়। (৩) স্নায়বিক দুৰ্বলতা নাশ কৰিবলৈ ব্ৰাহ্মীশাক আঞ্জা হিচাবে বা গাখীৰৰলগত দিনে ১০০ গ্ৰামকৈ খাব লাগে। (৪)উন্মাদ, ধাতু দুৰ্বল ৰোগত ব্ৰাহ্মী শাকৰ ৰস খালে সুফল পোৱা যায়। (৫) উচ্চ ৰক্তচাপ, মৃৰ্গী ৰোগত ব্ৰাহ্মী শাক উপকাৰী।
দুপৰ টেঙা / পাতেগজা
দুপৰ টেঙা(Kalanchoe pinnata) right|thumb|200px|দুপৰ টেঙা পাতৰ পৰাই বংশ বৃদ্ধি হয় বাবে পাতে গজা(Bryophyllum) বুলিও কোৱা হয়।
(১)বৃক্কৰ দোষত কঁকালৰ বিষ হ’লে দুপৰ টেঙাৰ পাত খালে আৰাম পোৱা যায়। (২) মূৰত ওকণি হ’লে দুপৰ টেঙাৰ পাত খুন্দি চুলিত প্ৰলেপ দিলে ওকণি মৰে। (৩) কেঁচুমূৰীয়া বা অৰ্শ ৰোগত দুপৰ টেঙাৰ পাত খুন্দি প্ৰলেপ দিব লাগে। (৪)পাথৰি, প্ৰমেহ, মুত্ৰকৃচ্চ (strongury) ৰোগত দুপৰ টেঙা সুপথ্য। (৫)মুত্ৰাঘাত (Retention of urine) ৰোগত দুপৰ টেঙৰ পাত ৫/৬খন খুন্দি তাৰ ৰস খালে প্ৰসাৱ নিয়মীয়া হয়।
চতিয়না
চতিয়না(Alstonia scholaris )
চতিয়না এজোপা ওখ চিৰসেউজীয়া গছ।
(১)চতিয়না গছৰ আঠা লগালে দুষ্টবৰ্ণ ভাল হয়। (২) চতিয়না গছৰ বাকলিৰ ৰস সম পৰিমাণৰ এৱা গাখীৰৰ লগত মিহলি কৰি নিয়মিয়াকৈ কিছুদিন লগালে বাতৰক্ত ৰোগত সুফল পোৱা যায়। (৩) চতিয়না গছৰ বাকলিৰ ৰস বা ইয়াৰ গুৰা ২৫ গ্ৰামকৈ দিনে তিনিবাৰকৈ তিনিদিন খালে মেলেৰীয়া ৰোগ ভাল হোৱাত সহায় হয়। (৪) শিৰা ৰোগ বা অণ্ডকোষ বৃদ্ধি (Hydrocele) ৰোগত আদা আৰু চতিয়না গছৰ গুটি ভালদৰে খুন্দি অণ্ডকোষত লগালে এই ৰোগ উপশম হয়।
অৰ্জুন গছ
অৰ্জুন গছ(Terminalia arjuna)
মেলাহি ডাল, দীঘলীয়া পাতেৰে এজোপা ডাঙৰ গছ।
ঔষধি গুণঃ
নগা টেঙা
নগা টেঙা (Rhussemialata Mur)
ঔষধি গুণ:
মিৰিকা টেঙা
মিৰিকা টেঙা (Rasiflora Edulis)
১০০ গ্ৰাম মিৰিকা টেঙাত -
ঔষধি গুণ Scurvy ৰোগ দূৰ কৰে আৰু ছালখন নিমজ কৰে।
শিলিখা
শিলিখা (Black Myrobalan)
ই এবিধ খাৰ (alkaline) জাতীয় ফল।
ঔষধি গুণ
ডিমৰু
ডিমৰু (Ficum Carica)
১০০ গ্ৰাম ডিমৰুত থকা খাদ্যপ্ৰাণ -
ঔষধি গুণ
কুঁজি থেকেৰা
কুঁজি থেকেৰা (Garicimic Cowaeroxb) ই এবিধ অম্লযুক্ত ফল।
ঔষধি গুণ গ্ৰহণী,পেটৰ গুৰগুৰণি,পেটফুলাৰ বাবে বৰ ভাল ঔষধ।
ঔ টেঙা
ঔ টেঙা (Elephant Fruit)
ইয়াত প্ৰটিন,খাদ্যপ্ৰাণ 'গ' আৰু আঁহ (fiber)যথেষ্ট পৰিমাণে থাকে।
ঔষধি গুণ
বিভিন্ন ৰোগ আৰু বন-দৰবৰ দ্বাৰা ইয়াৰ প্ৰতিকাৰ
পৃথিৱীৰ বিভিন্ন দেশৰ লগতে অসমৰ বনাঞ্চল সমূহত আৰু অসমীয়াৰ ঘৰতে পোৱা বহু গছ-লতা, ফল-ফুল আদিৰ পৰা তৈয়াৰী বিভিন্ন বন-দৰবে মানুহৰ ৰোগ নিৰাময়ত কিদৰে সহায় কৰিব পাৰে তাৰেই এটি চমু আলোচনাৰে লেখাটি প্ৰস্তুত কৰাৰ প্ৰয়াস কৰা হৈছে।
বন-দৰবৰ দ্বাৰা ৰোগৰ পৰা উপশম পাবলৈ তলত দিয়া উপাই সমূহ প্ৰয়োজনীয়ঃ-
১) কাহ:- ৰোগৰ লক্ষণঃ-ডিঙি শুৰশুৰায়, বুকুৰ বিষ হয়, ডিঙি চেৰচেৰাই, হাঁচি আহে, নাকেদি পানী ওলায় আৰু শৰীৰ দুৰ্বল হৈ পৰে। কফ দেৰিকৈ বাহিৰ ওলায়।
বনদবৰ:- ১) ২০টোপালমান নহৰু ৰসৰ লগত মাটিকঁঠালৰ ৰস অলপ মিহলাই চৰবত কৰি খালে সকলো কাহ ভাল হয়। ২) পুৰণি কাহত এচামুচ কেঁচা হালধিৰ ৰসত ২চামুচ মৌ মিহলাই দিনে তিনিবাৰকৈ খাব লাগে। ৩) শিশুৰ কাহ হলে ৪,৫টা দোৰোণ ফুল পিহি ১চামুচ মৌজোলেৰে সৈতে মিহলি কৰি খুৱালে ৰোগ সহজে আৰোগ্য হয়। ৪) তৰুৱা কদমৰ ৫০গ্ৰাম পাতৰ ৰস ২চামুচ পানী আৰু ৫গ্ৰাম চেনি মিশ্ৰণ কৰি খালে উত্তম ফল পোৱা যায়। ৫) কুঁহিয়াৰৰ ৰস ১০০মিঃলিঃমান দিনে ২বাৰকৈ খালে শুকান কাহ ভাল হয়। ৬) একাপ গৰম পানীত ৫চামুচ কেঁচা হালধিৰ ৰস মিহলাই তাত অলপ নিমখ দি খাব লাগে। ৭) কেঁচা মূলাৰ ১২চামুচ ৰসত কুঁহিয়াৰৰ ৰস ৮চামুচ মিহলি কৰি দিনে ২বাৰকৈ খালে কাহ ভাল হয়। ৮) ৩,৪টা বাদাম চোবাই মুখত ৰাখিলে শুকান কাহ ভাল হয়। ৯) তুলসী পাতৰ লগত মৌজোল মিহলাই খালেও কাহ ভাল হয়। ১০) সিজু গছৰ পাত ছিঙি অলপ গৰম কৰিলে যি ৰস ওলাই তাৰে ১কাপমানত অলপ খাব পৰাকৈ নিমখ দি দিনে ২ বাৰ মান খালে কাহ ভাল হয়। ১১) বজাৰৰ পৰা অলপ মিঠৈ বা গুৰ আনি চচপেন এটাত লৈ তাত সামন্য পানী মিহলাই উতলালে আঠাৰ দৰে (কুঁহিয়াৰৰ পকা ৰসৰ দৰে) হলেই সেইখিনি গৰমে গৰমে সহ্য কৰিব পৰাকৈ পি খাই দিলেও কাহৰ পৰা ৰক্ষা পাব পাৰি।
২)দাঁতৰ বিষঃ- ৰোগৰ লক্ষণঃ- প্ৰথমে পানী খালে দাঁতৰ গুৰি শিৰশিৰাই আৰু পিছলৈ দাঁতৰ গুৰিত বিষ হয়।
বন-দৰবঃ- ১) ৫টা লং পিহি নেমুৰ ৰস মিহলি কৰি দাঁত মাজিলে দাঁতৰ বিষ নাইকিয়া হয়। নাইবা ৫টা লং পিহি এগিলাচ পানীত মিলাই মুখ কুলকুলিয়ালে দাঁতৰ বিষ কমে। ২) সৰিয়হ তেল, নেমুৰ ৰস আৰু অলপ নিমখ মিহলি কৰি দাঁত মাজিলে দাঁত পৰিষ্কাৰ হয়, দাঁতৰ বীজাণু নাশ হয় আৰু দাঁতৰ বিষ দূৰ হয়। ৩) কুমলীয়া এছাৰি (জাতি বাঁহৰ) জুইত সেকি দাঁতেৰে কামুৰি ধৰি থাকিলে বিষ নাইকিয়া হয়। ৪) বকুল গছৰ ছালৰ ৰসেৰে মুখ কুলকুলিয়ালে দাঁতৰ বিষ আৰু দাঁতৰ যিকোনো ৰোগ ভাল হয়। ৫) ৫টা বাদাম খাব লাগে আৰু বাদাম, আদা আৰু মিশ্ৰণ পিহি বিষোৱা দাঁতৰ মাজত ৰাখিলে দাঁতৰ বিষ নাইকিয়া হয়। ৬) মধুৰিআমৰ পাতৰ ৰস, কেঁহৰাজ, মহানিমৰ ছাল পুৰি সেই ছাইৰে দাত ঘহিলে দাঁতৰ বিষৰ পৰা উপশম পোৱা যায়। ৭) আদা এটুকুৰা নিমখ লগাই চোবাই খালেও দাঁতৰ বিষ কম পোৱা যায়।
৩)পায়োৰিয়া ৰোগঃ- ৰোগৰ লক্ষণঃ- দাঁতৰ গুৰিয়েদি যেতিয়াই তেতিয়াই তেজ ওলাই। বিষ নাথাকে। মুখ বেয়া গোন্ধ কৰে।
বন-দৰবঃ- ১) কৰ্দৈ টেঙাৰ শিপা আৰু কেঁহৰাজৰ শিপা ভালদৰে পিহি দাঁতৰ গুৰিত লগালে তেজ ওলোৱা বন্ধ হয়। ২) দিনে ৩,৪বাৰকৈ বকুল গছৰ বাকলিৰ ৰসেৰে কিছুদিন মুখ কুলকুলি কৰিলে তেজ ওলোৱা বন্ধ হয়। ৩) দুৱৰিবন এমুঠি পিহি মুখত ভৰাই দাঁতেৰে কামুৰি কিছু সময় ধৰি থাকিব লাগে। ৪) বঙালী এৰাৰ ঠাৰিৰে ভালদৰে নিয়মীয়াকৈ দাঁত ঘহিব লাগে। ৫) ২০টা মান মধুৰী আমৰ পাত এগিলাচ পানীত উতলাই তাত নিমখ দি মুখ কুলকলিয়াব লাগে। ৬) আমলখি ২টামান চোবালে দাঁতৰ তেজ ওলোৱা নাইকিয়া হয়।
৪) টকৌৱে খোৱাঃ- ৰোগৰ লক্ষণঃ- চুলিৰ গুৰিত অলপ খজুৱাই, চুলিবিলাক একোছা একোছাকৈ সৰাৰ ফলত তালু ওলাই পৰে।
বন-দৰবঃ- ১) পিঁয়াজ (আকাৰত সৰু, বেছি জ্বলা) এটা ফালি তাক মূৰত এনেদৰে ঘঁহিব লাগে যাতে পিঁয়াজডোখৰ গৰম হৈ পৰে। ২) টকৌৱে খোৱা অংশত নতুন বেজি এটাৰে সামান্য খুচি সেই স্থানত কেইটামান লাটুমণি গুটি পিহি প্ৰলেপ দিব লাগে। ৩) নহৰু কেইফুটামান ভালদৰে পিহি ঘঁহিব লাগে। ৪) হাতীদাঁতৰ ভস্ম তিল তেলৰ লগত মিহলাই কিছু সময় প্ৰলেপ দিব লাগে। ৫) শেৱালি ফুলৰ গুটি ভালদৰে খুন্দি মূৰত ঘঁহিলে চুলি গজে। ৬) ভেঁকুৰী ৮,১০টা মান খুন্দি তাত মৌজোল মিহলাই ৪,৫ ঘণ্টামান মূৰত প্ৰলেপ দি ধুব লাগে। ৭) ভোমোৰা ফলৰ বাকলি গুডি কৰি টকৌৱে খোৱা ঠাইত সানিব লাগে। ৮) জেতুকা গুটি পিহি মূৰত সানিব লাগে ।
৫) উচ্চ ৰক্তচাপঃ- ৰোগৰ লক্ষণঃ-এই ৰোগত মূৰৰ বিষ আৰু মূৰৰ কামোৰণি হয়। বুকুৰ বিষ আৰু শৰীৰ দুৰ্বল হয। চকুৰে জলক-তবক দেখা পাই। খুব গৰম লাগি থাকে আৰু ঘামি থাকে। টোপনি কম হয়, গা জিন-জিনায়, উত্তেজনা,উদ্বেগ আদি লক্ষণে দেখা দিয়ে। সাধাৰণ কথাতে খং উঠে।
বন-দৰবঃ- ১) কেঁচা নহৰু ২ফুটাকৈ দিনে ভাতৰ লগত একেৰাহে একমাহ মান খালে উচ্চৰক্ত চাপ স্বাভাবিক অৱস্থালৈ আহে। ২) সৰ্পগন্ধাৰ ৰস ২চামুচকৈ দিনে ২ বাৰকৈ খাব লাগে। ৩) চালকুঁৱৰীৰ পাত খুন্দি মূৰত প্ৰলেপ দিলে ৰোগ আৰোগ্য হয়। ৪) কলীয়া তুলসীৰ ১০চামুচ ৰসৰ লগত ৮চামুচ কেঁচা হালধিৰ ৰস মিহলাই দিনে ২বাৰৈ খাব লাগে। ৫) বিলাহীৰ ৰস ২০০মিঃলিঃ প্ৰতিদিনে খাব লাগে। ৬) আমলখি ৭,৮টামান খুন্দি তাক মিছিৰিৰ লগত খালে ৰক্তচাপ কমে। ৭) চজিনাৰ কুঁহিপাত আঞ্জা কৰি নিয়মীয়াকৈ খালে এই ৰোগ ভাল হয়। ৰাতিপুৱা খালি পেটত চজিনাৰ পাতৰ ৰস ৫০মিঃলিঃ খাব লাগে। ৮) মানিমুনি বা ব্ৰাহ্ম শাকৰ ৰস ৭,৮চামুচকৈ মৌজোলৰ লগত মিছি, ৰি মিহলি কৰি একেৰাহে ১৫,২০ দিন খাব লাগে। ৯)নেফাফুৰ কুমলীয়া আগ ৪টা, ৪ফুটা নহৰুৰ সৈতে পাতত দি ৰাতিপুৱা শুদা পেটত খাব লাগে। ১০) জেতুকাৰ পাত খুন্দি মূৰত আৰু ভৰিৰ তলুৱাত প্ৰলেপ দিব লাগে। ১১) ভাতৰ লগত সদায় এফুটামান পকা তেঁতেলী খালে ৰক্তচাপ স্বাভাবিক অৱস্থালৈ আহে।
৬) নিম্ন ৰক্তচাপঃ- ৰোগৰ লক্ষণঃ-শৰীৰ দুৰ্বল হয়, শৰীৰৰ উত্তাপ কমি যায়, মাজে মাজে মূৰ-ঘূৰণি হয়।
বন-দৰবঃ- ১) পনৌনোৱা শাক দিনে ১০০গ্ৰাঃ মানকৈ কিছুদিন খালে নিম্ন ৰক্তচাপ ৰোগ আৰোগ্য হোৱাত সহায় হয়। ২) ভীমকলৰ কলদিল দিনে ২বাৰকৈ একেৰাহে ২,৩দিন ৰান্ধি খোৱা ভাল। ৩) আধা লিটাৰ গাখীৰৰ লগত কেইটুকুৰামান গাজৰ কাটি এটা পাত্ৰত উতলাই গৰম কৰি খালে শৰীৰত যথেষ্ট শক্তি পোৱা যায়। ৪) আহাৰৰ লগত দিনে ২ ফালমান কেঁচা পিঁয়াজ আৰু কুকুৰা কণী খাব পাৰিলে ভাল। ৫) পাৰৰ মাংসৰ লগত কলডিল খালেও এইৰোগ স্বাভাবিক অৱস্থালৈ আহে। ৬) কলীয়া কচুৰ থোৰ কেইটামান জালুক দি ৰান্ধি খাব লাগে।
৭) খৰঃ- ৰোগৰ লক্ষণঃ-শৰীৰৰ যিকোনো ঠাইত এইৰোগে দেখা দিব পাৰে। ছালৰ ওপৰ ভাগত ৰঙা বা কজলা বৰণ হৈ সৰু সৰু ফোঁহা হয় আৰু চকলা চকল হৈ থাকে। ফোঁহা বিলাক হোৱা ঠাইত খজুৱতি হয় আৰু খজুৱাই দিয়াৰ লগে লগে তাৰ পৰা আঠা জাতীয় পানী ওলায়। এই আঠা জাতীয় পানী পিন্ধা কাপোৰ বা দেহৰ আন অংশত লাগিলে সেই স্থানতো খৰ হোৱাৰ সম্ভাৱনা থাকে।
বন-দৰবঃ- ১) কেঁচা হালধি পিহি দিনত ৩বাৰ আৰু ৰাতি শোৱাৰ আগতে এবাৰ খৰ হোৱা স্থানত খজুৱাই লগালে খৰ ভাল হয়। ২) নহৰু ৪,৫ফুটা খুন্দি খৰ হোৱা স্থানত লগালে খৰ সহজে ভাল হয়। ৩)মাখিয়তি গছৰ ঘাই শিপাজালৰ ৩ইঞ্চি মানকৈ তিনি টুকুৰা কৰি ভালকৈ খুন্দি খৰ হোৱা ঠাইত লগালে বহু পুৰণি খৰো ভাল হয়। ৪) কলীয়া তুলসীৰ পাত কেইটামান মোহাৰি সামান্য নিমখ দি খৰ হোৱা ঠাইত খজুৱাই দিনে ২,৩বাৰকৈ লগালে খৰ ভাল হয়। ৫) অমিতাৰ আঠা খৰ হোৱা ঠাইত খজুৱাই লগালে ভাল হয়।
৮)কৃমিঃ- ৰোগৰ লক্ষণঃ-টোপনিত দাঁত কৰচে, নাক খজুৱায়, শৌচৰদ্বাৰ পিৰপিৰায়, শৌচ কঠিন হয়, টোপনি কমে, টোপনিতে প্ৰস্ৰাৱ হয়, মিঠা বস্তু খাবলৈ মন যায়, আঙুলিৰ বিষ হয়, গাঁঠি উখহি পৰে, জিভাৰ পানী ওলাই থাকে আৰু ৰক্তহীনতাও হ'ব পাৰে।
বন-দৰবঃ- ১) নেমুৰ গুটি ৫টা খুন্দি পানীৰ সৈতে খালি পেটত খালে কৃমি নাশ হয়। ২) টুবুকী লতাৰ পাতৰ ৰস নাইবা পিঁয়াজৰ ৰস এচামুচ খুৱালে শিশুৰ কৃমি মৰে। ৩) ১গ্ৰাঃ মিঠৈ বা গুৰত আধা গ্ৰাম কেঁচা হালধিৰ ৰস মিহলি কৰি খুৱালে শিশুৰ কৃমি নাশ হয়। ৪) তিতাবাহক আঞ্জা কৰি ৰান্ধি খুৱালেও কৃমি নাশ হয়। ৫) দুটোপাল ধঁতুৰা পাতৰ ৰস ৫চামুচমান গুৰ মিহিলি কৰি খালে কৃমি মৰে। ৬) দিনে ৪চামুচমানকৈ আমলখিৰ ৰস একেৰাহে ৫দিনমান খালে কৃমি নাশ হয়। ৭) আনাৰসৰ কোঁহ পাত পিহি তাৰ লগত অলপ চেনি মিহলাই শুদা পেটত খাব লাগে। ৮) নেমুৰ বাকলি কেঁচাই কেঁচাই চোবাই খালেও কৃমি নাশ হয়। ৯) ৫ফুটা নহৰুৰ লগত আধা কাপ গাখীৰ সিজাই খুৱালে কৃমি নাইকিয়া হয়।
৯)বেচুঃ- ৰোগৰ লক্ষণঃ- ছাল ৰঙা পৰে আৰু সেই ঠাইত ফোঁহাৰ দৰে হয়। ফোঁহা ফাটি ৰস বাহিৰ হয আৰু তাত ঘা হয়। বেচু ৰোগ দুবিধ, এবিধ শুকান বেচু আৰু আনবিধ পানী বেচু।
বন-দৰবঃ- ১) টেঙেচি টেঙা বটি বেচু হোৱা ঠাইত লগালে ভাল হয়। ২) এৰাপাত ১খিলা খুন্দি বেচু হোৱা ঠাইত প্ৰলেপ দিলে ভাল। ৩)পচতীয়াৰ শিপা আৰু পাত খুন্দি তিলৰ লগত মিহলাই প্ৰলেপ দিব লাগে। ৪) বেচু হোৱা ঠাইত খজুৱাই নেমুৰ ৰস লগালে বেচু ভাল হয়। ৫)নিমৰ তেলেৰে মালিচ কৰিলে বেচু ভাল হয়। ৬) ধঁতুৰাৰ ২,৩টা পাত খুন্দি তাক বেচু হোৱা ঠাইত কিছু সময় প্ৰলেপ দি ৰাখিব লাগে। ৭) ৰজনীগন্ধাৰ আলু পিহি এৰাতি বান্ধি ৰাখিব লাগে।
১০)হাঁপানিঃ- ৰোগৰ লক্ষণঃ-কাহ হয়। উশাহ-নিশাহ লোৱাত কষ্ট হয়। উশাহ-নিশাহ লওঁতে ঘেৰ-ঘেৰণি শব্দ হয়। শেষ ৰাতি টোপনি নহয়। ৰোগী উঠি বহে। শৰীৰ দুৰ্বল হৈ পৰে। ৰোগ পুৰণা হলে ৰোগীৰ অৱস্থা শোচনীয় হৈ পৰে।